Hal-hal samacam itu bisa ikuik bapangaruah pado nominal dana darurat karano aktivitas nan dilakuan bakontribusi pado kamungkinan datangnyo kondisi-kondisi darurat dalam hiduik. Kaduo adolah tantukan jangko wakatau pangumpuan dana. Jikok dunsanak tahu barapo gadang dana nan harus dikumpuan mako barikuiknyo dunsanak haru manantukan wakatau untuak mancapai dana tasabuik. Iko balaku jikok dunsanak samo sakali alun punyo tabauangan dana darurat. Sacaro otomatis dunsanak memang harus mamulai dari nol dan butuah pakiroan jangka waktu nan tapek supayo dunsanak bisa capek mamiliki pegangan dana darurat. Jangka waktu pangumpualan dana darurat ko tantunyo akan dipangarahui jumlah pamasukan dipunyo. Logikanyo, samakin gadang nominal pamasukan mako akan samakin lamo pulo jangka wakatu pangumpulan dana tasbauik dan balaku pulo sabaliaknyo.


Salah satu tampek wisata baru di Sumatera Barat adolah Bukit Guguak Sarai. Untuak ka tampek wisata ko awak harus bakendara sakitar 15 minik dari kota Solok melewati kota Sawahlunto. Bukik ko amat tinggi. Ketinggiannyo mancapai 800 m mdpl. Untuak mancapai ka puncaknyo awak harus melewati jalan nan di buek dek penduduk kota Sungai Lasi dengan durasi 20 minik. Cukuik mambayia parkir 3 ribu dan oto 5 ribu awak alah bisa masuak ka kawasan wisata ko. Dari ateh bukik mato akan dimanjokan dengan indahnyo ciptaan Allah sarupo hamparan sawah dengan sengkedannyo, bukik-bukik nan babaris, langik nan berawan, serta rumah penduduk sekitar. Tapi untuak bafoto dipuncak ko memang harus hati-hati karano tampeknyo lumayan ekstrem.


Stationary Lunge marupokan salah satu gerakan dalam workout. Lunges adalah latihan kekuatan yang acok dilakukan katiko seseorang nio memperkuek, mambantuak, dan mengencangkan tubuh sekaligus meningkatkan kebugaran tubuh sacara keseluruhan serta meningkatkan kinerja atletik. Dalam melakukan gerakan workout iko, kito harus tagak jo kaki kanan barado di muko. Perhatikan posisi telapak kaki kanan manapak ka lantai, samantaro jari-jari kaki kiri menyentuh lantai alias melakukan poisisi jinjit. Kemudian tekuklah kaduo lutuik hinggan lutuik kiri menyentuh lantai, samantaro lutuik kanan sejajar jo paha. Lalu, angkek baliak tubuh pado poisisi awal dan ulangi gerakan itu jo sisi kaki yang babeda. Dapek maningkekan kesehatan pado tulang belakang manjadi salah satu manfaat dari gerakan ko.


Untuak urang nan kini sadang dalam maso panurunan barek badan. Tantu indak porsi makan se yang diubah, tapi kabiasoan lain pun harus diubah. Tarutamo baolahraga labiah elok daripado lalok kalalok se. Baolahraga banyak bana manfaaik nyo, tamasuak untuak awak nan nio manjago barek badan tetap stabil. Langkah awal untuak kalian nan nio baolahraga, perhatikan sabagai barikuik. Patamo bangun motivasi awak talabiah dahulu, mulai dengan latihan yang buek awak manggariak, siap tu fokus dan ingek niek awal supayo bisa konsisten, tarakhir pas malakuan olahraga jan lupo pamanasan jo pandinginan dan cubolah untuak malakuan olahraga sacaro batahap. Makasuiknyo dari yang randah se dulu siap tu baru naik an palahan.


Alah 6 bulan ko ambo manggaleh sagalo maccam es. Mulai dari es mangga, es jeruk, es buah, dan lain-lain. Tapi alah sabulan ka balakang ko omset usaho ambo jauah manurun daripado bulan-bulan sabalumnyo. Pas ambo caliak laporan keuangan usaho ternyato omset ambo ndak manutuik an biaya operasional sahinggo mambuek usaho ambo marugi. Mancaliak situasi mode ko, ambo harus mancari caro supayo usaho ambo ko ndak selalu marugi. Akhirnyo ambo putuihan lah untuak manambah menu baru, yaitu minuman-minuman angek manyasuai an jo hari nan acok paujan. Alhamdulillah setelah manambah menu tu saminggu ko omset usaho ambo kembali normal sarupo biaso. Mudah-mudahan maningkek satiok harinyo.


Katiko ambo mancaliak-caliak sosial media, ado liwaik urang naiak MRT. Ondeh bantuaknyo lamak naiak itu, MRT tu juo tampeknyo rancak bantuak nan ado lua nagari rasonyo. Oleh kareno itu ambo ajaklah kawan ambo untuak naiak itu juo. Untuang se hari sabtu indak ado jadwal kuliah. Kawan ambo ko samo se, inyo indak tau juo baa caro naiak MRT kareno inyo alun pernah juo. Jadi kareno kami urangnyo kalau alah niek harus jadi. Kami cari baa caro naiak MRT tu, tanyato caronyo indak jauah beda jo awak naiak kereta lainnyo. Cuman yang mambedaan naiak MRT ko awak labiah capek lajunyo. Harago naiak MRT juo labiah agak maha daripado KRL.


Aden sabananyo adolah urang nan paliang maleh kala disuruah olahraga. Tapi karano kini den sedang libur sekolah, jadi den binguang kan manga, lalok dikamar jo sakik –sakik badan dibueknyo. Akhirnyo dek mamutuian untuak bali skipping. Salain tu, satiok hari sabtu samo minggu den pai lari pagi. Aden bana-bana maraso parubahannyo. Badan jadi labiah ringan, labiah segar. Apolai pakai skipping tu, olahraga yang manuruik den murah, gampang lo. Jadi biasonyo den pakai skipping ko dilaman rumah se. semenjak den rutin pakai skipping, den kini lah ndak terlalu panek kalau lari pagi, otot-otot kaki taraso labiah kuek, salain itu dari artikel nan den baco skipping pun kalau dilakuan rutin dan dibantu jo pola makan nan sehat, bisa nambah tinggi badan.


Katiko melaksanakan upacara Tabuik ado urutan upacara yang harus dilakukan. Pertamo, ritual maambiak tanah yang dimulai pado tanggal 1 Muharram. Sasudah maambiak tanah, dilakukan prosesi keduo yang barupo manabang batang pisang. Manabang patang pisang diartian sabagai ketajaman pedang yang digunokan salamo parang. Manabang batang pisang manjadi simbol untuak manuntuik kematian Husein tasabuik. Lapeh tu dilanjutkan proses katigo yaitu bacakak, iko barupo ritual tari bacakak yang dilakukan dek duo kalompok tabuik. Ritual ko sabagai repesentasi duo kalompok yang saliang baparang. Hampia masuak prosesi terakhir, di mano pelaksana upacara melakukan ritual tabuik naiak pangkek yang dilaksanakan pado dini hari tanggal 10 Muharram. Sabalum upacara akan ado pesta hoyak tabuik, dalam pesta ko tabuik akan dilapeh ke lauik oleh kalompok nagari Pasa dan SUbarang di antaro warga yang manonton dan sekaligus manjadi peserta upacara tabuik.


Stress adolah reaksi urang baiak fisik ataupun emosional katiko ado perubahan dari lingkungannyo dan mengharuskan untuak urang tu beradaptais. Sabananyo stress ko hal yang alami dan pasti dirasokan manusia, tapi kalau dipadian tarui-taruian akan badampak untuak kasehatan baiak fisik ataupun mental. Untuak manangani hal itu, lakuan manajemen stress supayo bisa dapek maraso labiah tanang, nayaman, dan bahagia. Salain itu, malakuan hal-hal yang disuko samacam olahraga, malagu, mandnagan music, nulis, baco buku, dapek mambantu mangurangi stress. Istirahat yang cukuik pun dapek mambantu mangurangi stress. Intinyo lakuan hal yang manyanangkan dan mananangkan, supayo stress dapek bakurang dan dapek solusi dari masalah nan dihadapi.


SIa nan indak tau merk ice cream yang sadang viral yaitu mixue. Mixue ko di duga indak punyo label halal MUI, jadi posisi mixue ko di masyarakat masih ado kecemasan samo kandungan didalam es krim ko karano mixue ko brand dari cino nan notabene makanannyo banyak nan indak halal. Tapi manuruik pangakuan Mixue Indonesia, inyo alah mandaftaran halal sajak dari tahun 2021, tapi prosesnyo alun juo sudah sampai kini. Alah taituang hampia 2 tahun pengajuannyo. Nan jadi kendala cieklai karano cino ndak ado lembaga khusus untuak maurus label kehalalan dari suatu produk. halal di cino di tentukan dek kalompok tatentu sajo.


Tiok rayo, amak Yuli mambuek kue rayo surang di rumah. Ndak cuman kue kariang, amak Yuli mambuek kue basah lo, salah satunyo lapis legit. Lapis legit ko kue nan bantuaknyo balapih-lapih warna kuniang jo coklat. Aromanyo khas kayu manih, rasonyo manih dan taraso kayu manihnyo. Bahan-bahan untuak mambueknyo yaitu tapuang, gulo, mentega, talua, spikuk, jo emulsifier. Caro mambueknyo patamo talua dan mentega dikocok tapisah. Abih tu sado bahan-bahan tadi digabuang dan diaduak sampai rato. Adonan nan jadi dituang saketek ka loyang, tu diratoan jo sendok kamudian dipanggang di oven sampai ateh kuenyo mancoklat. Tahap iko diulang-ulang taruih dek amak Yuli sampai lapisan lapis legitnyo tinggi.


Khutbah jumaik kapatang manjalehan tentang Iman adolah Mutiara. Iman artinyo kapicayoan awak tahadok nan kuaso. Iman ado didalam hati urang muslim, yang manyakini Allah. Katiko awak ditimpa cobaan pun haruslah awak baiman jan manyalahan Allah tahadok apo nan tajadi. Iman indak dengan ucapan se tapi apo yang tatanam dalam hati awak dan salaras jo apo nan awak pabuek. Langkah untuak mananamkan jiwa baiman dan indak mudah tagoda. Patamo manjauhi lingkungan yang buruak, kaduo indak terlena jo kahiduik an dunia, katigo ikuik majelis ilmu, siap tu mangasah aka dan indak maikuik an nafsu, tarakhir banyak basyukur jan banyak mengeluh atas apo nan tajadi.


Pisau belati adolah salah satu sanjato tradisional dari daerah Papua. Sanjato tradisional nan ciek ko sangat manarik peratian ambo karano keuinkannyo. Pisau ko berasal dari tulang buruang kasuari. Tulangnyo tu di bueh sapicak-picaknyo dan diasah sampai tajam. Kalau soal ketajaman jan ragu lai. Wlaupun hanyo tabuek dari tulang buruang buktinyo pisau ko bisa dipakai dek urang Papua untuak baburu dan marambah hasil hutan. Ndak cuma sampai disitu se keunikan Pisau Belati ko. Gagang pisau ko pun sangat manarik peratian. Soalnyo ganggang nyo dibuek dari hiasan buruang kasuari tu juo sahinggo nampak labiah estetik. Memang sanjato tiok-tiok daerah tu punyo keunikan masiang-masiang.


Salah ciek mesin cuci nan cocok digunakan untuak usaha laundry yaitu dengan merek LG F8008NMCW. Mesin iko  mamiliki tabung nan dapek manampung sakitar 8 kilogram.  Selain itu penggunaan listrik nan indak talalu besar hanyosabesar 300 watt iko jugo manjadi salah ciek pertimbangan katiko mambali mesin cuci ini. Selain itu mesin cuci iko alah dilengkapi dengan Smart diagnosis dan auto restart power. Selain itu mesin cuci iko jugo  mamiliki kualitas tabaik di mano inyo dapek mampu mamutar mancapai 800 rpm dalam ciek gelengan sahinggo pakaian nan dicicil tasabuik akan lebih capek selesai dan hasilnyo pun lebih barasiah. Mesin cuci iko jugo manawarkan harga nan cocok untuak masyarakat Indonesia mancapaisabesar 3 juta rupiah. Mako dari itu bagai kamu nan ingin mambuka usaha laundry,  merk mesin cuci iko bisa kamu pertimbangkan untuak mambalinya.


Ruangan nan barasiah jo tasusun rapi adolah salah satu caro untuak manjago samangek dalam baraja ataupun bakarajo. Manuruik penelitian, suasana nyaman dapek maningkekan samangek untuak beraktivitas sahinggo hasil nan dicapai dapek berkualitas. Ruangan nan barasiah jo tertata rapi manciptaan raso nyaman.  Sebagian urang nan indak dapek mancaliak ruangan berantakan biasonyo  malakuan hal-hal nan dapek mambueknyo nyaman tanpa haruih manunggu urang lain. Kegiatan iko dikarojoan katiko ado luang ataupun sangajo maluangkan waktu disela-sela kesibukannyo. Oleh karena itu, manggunoan waktu luang untuak kegiatan nan dapek manciptoan raso nyaman takah manata barang-barang atau maabehan rumah adalah kegiatan nan sangek bamanfaat untuak manjago produktivitas dan samangek dalam manjalani hari.


Kareno mancaliak tiktok urang manjua randang pas scroll tik tok malam tu. Ambo kecek an lah ka amak ambo untuak manjua randang. Randang amak ambo ko lamak bana. Jadi indak ka rugi dan malu awak rasonyo katiko di bali jo urang banyak. Ambo caliak juo ide jualan randang ko adolah ide nan cocok untuak bajualan online. Amak ambo mambuek nyo nan ambo yang jualan randang untuak mampromosian nyo di Tik tok. Untuak se amak ambo ko nuruik se apo nan ambo sarankan. Kini alah banyak urang nan mambali randang amak ambo. Alah baribu-baribu urang nan mambali. Randang nyo ko di vacum supayo awet.


Kota padang terkenal jo wisata pantainyo. Bagi kalian nan nio manikmati indahnyo pantai tapi alah bosan jo Pantai Padang mako pantai caroline adolah piliahannyo. Pantai Caroline ko talatak di Bunguih Selatan, kurang labiah 20 km dari pusat kota Padang. Pantai ko dakek lo jo pulau Sikuai. Memang pantai ko ndak rami pagunjuang saroman pantai Padang karano garis pantainyo nan pendek. Tapi ombak di pantai ko cocok bana bagi paselancar pemula. Perairannyo pun masih janiah saahinggo nan nio snorkling pun bisa bana di pantai ko. Bagi nan nio makan-makan disiko pun teasadio wisata kulinernyo walaupun ndak banyak saroman di Pantai Padang.


Manuruik Islam tetangga tu adolah urang nan tingga di dakek rumah kalian nan rumah nyo tu tamasuak kapado 40 rumah dari satiok penjuru rumah kalian (40 rumah dari selatan, 40 rumah dari timur, 40 rumah dari barat, dan 40 rumah dari utara). Dalam Al-Qur'an tetangga di bagi manjadi 2, yaitu tetangga dakek (al-jar dzi al-qurba) dan tetangga jauah (al-jar al-junubi). Manuruik Ali bin Abi Thalhah dari sahabat Ibnu Abbas, nan dimaksud dengan tetangga dakek adolah katiko diri kalian dengan tetangga tu punyo hubuangan karabek dan kedekatan (qurabah), sadangkan nan dimakasuik jo tetangga jauah adolah seseorang nan manjadi tetangga kalian tapi kalian ndak ado hubuangan karabek atau pun kedekatan dengan urang tu.


Banyak urang nan ndak olahraga karano ndak ado waktu, olahraga tu maha, atau memang maleh untuak gerak. Padahal olahraga atau nio sehat tu ndak harus nan maha, contohnyo se lari pagi atau lari sore, itu olahraga nan ndak maha, Cuma paralu niek dan kemauan, karano nan diparaluan Cuma sapatu olahraga samo pakaian olahraga. Atau bisa juo basepeda, itu juo tamasuak olahraga nan menyenangkan, murah, dan gampang. Atau nan lainnyo ado juo skipping, ndak paralu pai kalua uma, dihalaman uma se alah bisa sehat, alah bisa olahraga, karano emang skipping tamasuak salah satu olahraga nan simple, murah, dan juo banyak manfaatnyo. Kalau lai dikarajoan rutin, salah satunyo dapek mampakuek otot kaki. Jadi, olahraga ndak harus maha, ndak harus pakai alat-alat gym nan maha tu, nan pantiang kitonyo ndak mager dan nio bagerak.


Bulan Ramadan kehidupan bartetangga sangek mangasyikkan karano maraso lebih hangat dan ramai. Andi nan marupokan seurang freelancer nan mamiliki pekerjaan di dalam rumah saja sahinggo inyo indak mamiliki banyak aktivitas di luar. Di bulan Ramadan iko inyo sangek kesepian karano  Iya sendirian di rumah. Katiko hari barbuka maka lingkungan dakek rumah Andi akan taasa ramai karano banyak urang nan keluar untuak barkumpul dan  barmain untuak manghabiskan waktu sebelum hari barbuka  puasa tibo. Katiko salat tarawih tetangganyo akan mangajaknyo untuak ka masjid. Dan nan paling taasa Dalam kehidupan bartetangga yaitu katiko sahur karano anak-anak di sekitar mambangunkan masyarakat untuak sahur jo mambuek  suara nan cukuik kencang. Suara nan dihasilkan oleh anak-anak tasabuik mambangunkan Andi untuak mamulai sahur sahinggo inyo dapek manjalani aktivitas barpuasa.


Hidangan yang bantuak nyo unik pasti mambuek salero awak batambah untuak mamakannyo apolai kalau awak tau makanan itu lamak. Jadi ambo pas di cafe mancaliak menu namonyo nugget pisang pakai cream yang baragam, di gambar nyo nugget pisang ko alah ditatah sedemikian menarik dan tampilan nyo ancak nugget nyo tu yo bana cripsy bantuaknyo dan lumayan gadang apolai selainyo banyak bana pas digigik alah tabayang baa lumernyo nugget pisang ko. Akhirnyo ambo pasan lah makanan tu, pas tibo yo bana ndak rugi do banyak  bana saus manis nyo ado raso coklat, matcha dan tiramisu. Alah nampak nugget yang lumer ko langsuang se ambo makan dan yo bana lamak batua lah inyo sebagai makanan kasukoan ambo.


Sumatera Barat mampunyoi banyak makanan lamak nan terkenal di Indonesia. Makanan-makanan lamak nan barasal dari Sumatera Barat adolah randang, gulai, dan dendeng. Namun ado ciek makanan nan rasonyo ndak kalah lamak dari makanan-makanan itu, tapi ndak banyak nan tau makanan iko. Namo makanan tu adolah kalio. Kalio adolah makanan bakuah nan sabananyo marupokan proses dari mambuek randang. Kalio mampunyoi raso padeh mirip-mirip jo randang, tapi kuah kalio labiah encer daripado randang. Hal itu disababkan karano kalio adolah proses transisi dari gulai manjadi randang. Kalio biasonyo barisi lauak-lauak nan ndak jauah babeda jo randang. Lauak-lauak nan biaso dijadikan isian kalio antaro lain ayam, talua, dan dagiang jawih.


Durian adolah salah satu buah nan ambo sukoi. Waktu ambo hamil ambo ngidam bana jo buah ko. Tapi keceknyo ndak buliah dikonsumsi dek ibu hamil. Banyak nan mangecek an kalau makan durian pas hamil bisa keguguran dan cacat janin. Manuruik ambo itu cuma mitos, tapi awak harus tetap maharagoi urang-urang tuo nan ndak mambuliahan. Faktanyo durian adolah salah satu buah nan kayo akan falvonoid yang mamiliki sifat antioksidan dalam tubuah. Selain tu, durian manganduang vitamin B, folat, kalsium,zat besi dan zinc yang sado kandungan ko ancak untuak ibu hamil. Jadi manuruik ambo ndak masalah jiko ibu hamil nio mangkonsumsi durian salagi ndak balabiahan.


Pado Tahun baru hijriah banyak acaro yang diadoan, katiko manyambuik tahun baru Islam. Tahun baru hijriah atau tahun baru islam marupokan hari yang penting bagi umaik muslim kareno manandoi juo peristiwa penting yang sangaik basajarah yaitu mamparingek i penghijrahan Nabi Muhammad SAW. Dari kota Makkah ka kota Madinah pado tahun 622 Masehi. Mangko dari itu saaik mamparingek tahun baru islam ko pabanyaklah mangarajoan ibadah yang dianjuan islam dan pabanyak juo badoa kapado Allah SWT. Tahun baru hijriah ko adolah bulan patamo dalam kalender islam yang dimulai dengan bulan Muharram. Momen panggantian tahum baru islam adolah satiok 1 muharam diparingek i nyo.


Bajarak sakitar 20 minik dari Bandara Internasional Minangkabau, The Axana hotel manawarkan banyak fasilitas kelas ateh bagi tamunyo. The axana hotel sabalumnyo banamo hotel ambacang. The axana hotel adolah hotel bintang ampek. Di The Axana Hotel tasadio juo kadai suvernir dan tampek parkir. Di The Axana Hotel kito bisa mandapekan fasilitas-fasilitas kelas ateh. Fasilitas nan tasadio di The Axana Hotel antaro lain biliard, refleksologi, restoran tradisional, KFC. Salain itu di The Axana Hotel ko tadapek juo beberapa ruang rapek. Ruang rapek nan tasadio mampunyoi ukuran nan babeda-beda. Di sakitar hotel tadapek beberapa pusat balanjo seperti matohari departement store dan plaza andaleh.


Syifa nan saat itu sedang di Padang, inyo mangelilingi kota Padang dan mangunjungi banyak tampek wisata di daerah tasabuik . Dikawani dengan kawan kecilnyo inyo mangelilingi dan mambeli banyak masuok serta oleh-oleh khas daerah tasabuik . Sewaktu inyo berkunjuang ka tampek wisata,  inyo mambali sate padang nan terkenal di daerah tasabuik . Sate padang memang sangek nikmat karano dagiang nan matang serta bumbu nan taraso  sangek pas di lidah Syifa. Saat itu inyo mamasan satu porsi panuah  sahinggo  inyo mandapekkan sekitar 8 tusuk sate serta satu buah katupat nan alah  dipotong-potong.  Sate tasabuik  pun dilengkapi dengan kuah nan cukuik kantal sahinggo manambah perasaan manggugah selera untuak  mamakan makanan tasabuik . Sate barbumbu kacang tasabuik habih dimakan oleh Syifa karano inyo sangat manyukai masakan itu.


Naiak turun tanggo adolah kebiasoan ambo pas ngampus di tampek kuliah. Jadwal yang padek mambuek ambo jarang untuak olahraga yang mangureh karingek. Kareno alah indak sesempat dulu wakatu ambo masiah sakolah. Akhirnyo ambo mamutuskan untuak pagi-pagi katiko ngampus naiak ka lantai 5 ka tampek kelas ambo. Manaiki tanggo se bak itu juo beko pas turunnyo. Pagi biasonyo ambo salalu naik lift tapi kini ambo naiak turun tanggo se. Kareno ambo alah jarang olahraga jadi lamak se rasonyo naiak turun tangga ko. Iko juo tamasuk olahraga yang ringan untuak dilakuan. Jadi awak bisa malakuan iko dan indak baalasan untuak ndak sempat olahraga lai.


Panjek tabiang atau rock climbing marupokan olahraga nan dilakukan di alam bebas dan salah satu bagian dari mandaki. Tujuan utamonyo untuak malewati jalur pandakian nan indak bisa dilalui hanyo dengan bajalan kaki. Sabalum mamanjek tabiang sabananyo, sasaorang paralu balatih teknik-teknik mamanjek di wall climbing talabiah dahulu. Syarat lainnyo, kamu pun diwajibkan manggunokan alat-alat nan mamadai untuak mamastikan kasalamatan diri saat mamanjek tabiang. Paralatan ko pun mambantu pamanjek atau climber untuak mandapekan pagangan dan pijakan di antaro calah tabiang. Ado saderet manfaat dari olahraga panjek tabiang, salah satunyo mangurangi depresi. Sabuah studi dari Universitas Erlangen-Nuremberg manaliti pangidap depresi nan malakukan panjek tabiang sakali saminggu. Sasudah dilakukan dalapan minggu Nampak adonyo efek positif dalam pangobatan depresi.


Sabaiaknyo mangonsumsi mie instan ko labiah dikontrol asupannyo dengan baik. Makan mie instan talalu banyak dapek mambuek awak sakik. karano bumbu nan takanduang didalamnyo babahayo bagi tubuah kito. mangonsumsi MSG nan takanduang dalam bumbu mie instan ko sacaro balabihan dapek mambuek awak sakik kapalo. salain manyebaban sakik kapalo, makan mie instan sacaro balabiahan dapek mambuek tekanan darah naiak. dari takanan darah naiak kok dapek mamicu panyakik lain. saparti sarangan jantuang, gangguan ginjal, gangguan mato, hinggo demensia. salain itu dapek mambuek badan jadi obesitas jiko mangonsumsi sacaro balabihan dan malnutrisi bagi anak - anak. Makonyo paralu kito manjago tubuah dari kabanyakan mangonsumsi mie instan.


Sudah 6 bulan semenjak Lisa pindah ka kampung. Saat itu inyo biasanyo hanyo mancuci baju sacaro manual. Namun karano jumlah anggota keluarga nan cukuik banyak mambuek bisa sangek kerepotan sahinggo inyo maminta untuak dibalikan masin cuci kapado urang tuanya. Saat itu urang tua Lisa alah mamikirkan untuak mambali masin cuci mako dari itu katiko Lisa mamintanyo langsuang lah dibalikan.  Lisa dan amaknyo pun pergi ka toko elektronik untuak mamiliah masin cuci nan bagus dan dapek mamenuhi kebutuhannya. Saat itu Lisa dan amaknyo sangek tatarik dengan masin cuci nan bamerek Polytron  dengan harga sakitar 2,5 juta. Satelah mamikirkan merek serta spesifikasinyo ibu Lisa kini mamiliah warna nan inyo inginkan  dan pilihannyo pun jatuh kapado masin cuci nan bawarna putih serta Ungu di bagian tutupnya. Satelah malakukan pembayaran pun masin cuci kini alah tiba di rumah Lisa


Kalau ambo caliak sepupu ambo nan bakarajo kantua di Jakarta ko yo ndak talok ambo mairiangannyo do. Bialah ambo bakarajo di kota ketek se. Alun tabik matohari nyo alah barangkek dari rumahnyo. Pai karajo naiak kereta basampik-sampik. Ndak manapak kaki ko dek sangkiang badempet-dempet jo urang dalam kereta. Mode tu lo kalau pulang, barabuik tampek duduak sado urang dalam kereta tu, pokoknyo malakik sampai rumah mato alah mangantuak-ngantuak, badan alah litak, ba a raso ka capek sampai rumah se rasonyo. Sampai-sampai di rumah lah takapar se. Ndak takao mamacik karajo rumah lai do. Mode tu bana lah perjuangan urang mancari iduik di kota gadang.


Film ayat-ayat cinta adolah film pertamo nan ambo tonton di bioskop basamo jo kawan-kawan. Waktu itu ambo baru duduak di kelas 2 SMP.  Berarti film ko bisa dinikmati semua umur. Film ko punyo genre romantisasi islami nan mancaritoan seorang padusi nan rela dipoligami dek lakinyo. Caritonyo sangat manguras emosi jo aia mato. Para pemain di film ko pun mampu memerankan perannyo sacaro sempurna. Akhir dari carito film ko dikecek an akhir yang membahagiakan ndak, tapi ndak pulo akhir nan manyedihkan. Tergantung awak ambiak dari sudut pandang sia nyo. Ndak salah film ko menjadi film terlaris dengan penonton terbanyak di masonyo.


Hari libur telah tibo, kini saatnyo kito pai liburan untuak mahilangkan panek-panek nan ado di badan karano bakarajo. Ado ciek rekomendasi tampek wisata untuak kawan-kawan. Tampek wisata iko banyak dikunjuangi. Namo tampek wisatanyo adolah Puncak Aua Sarumpun. Aua Sarumpun adolah bukik nan talatak di Kabupaten Tanah Datar. Hal nan ditawarkan dek Aua Sarumpun adolah pamandangan langsuang ka Danau Singkarak. Dari puncak Aua Sarumpun kito bisa maliek kasaluruhan Danau Singkarak nan mambantang di duo kabupaten. Salain itu di puncak Aua Sarumpun banyak urang nan mangaleh makanan dan minuman. Makanan dan minuman nan dijua di Puncak Aua Sarumpun adolah pop mie dan kopi. Jadi tunggu apolai? Capek kunjuangi Aua Sarumpun untuak mancaliak kaindahan Danau Singkarak dari ateh.


Salad manjadi salah satu makanan nan biasonyo urang nan sadang manjalani kegiatan diet atau mangurangi maupun manjago barek badan. Salad nan  manjadi kasukoan banyak urang iko banyak manganduang vitamin jo mineral. Jenis salad nan banyak dijua dapek barupo salad sayua atau salad buah. Salad manjadi rancak untuak tubuh katiko dimakan rutin diimbangi jo olahraga nan cukuik. Salain manganduang vitamin jo mineral nan baguno untuak manyehatkan kulik, salad mampunyoi banyak serat untuak mampalancar pencernaan. Banyaknyo manfaat nan dapek dimanfaatkan untuak tubuh manjadi salah satu opsi nan urang piliah untuak makanannyo. Untuak manyehatkan tubuh dan kulik salad cocok untuak urang nan mampunyoi permasalahan dalam barek badan.


Kalau tadi mangecek an tv model lamo di zaman dulu. Kini ambo nio mangecek an tv zaman kini. Jadi perbedaannyo jo zaman dulu ado bantuaknyo labiah modern, suaronyo labiah kancang, siaran labiah bawarno, indak bawarno hitam putiah lai, acaronyo ancak dan modern, gambarnyo jernih dan jaleh bana, kini pun alah digital, jadi suaronyo labiah jernih bak itu juo jo kualitas gambarnyo. Sampai kini tv ko masih eksis juo walaupun alah mamakai gadget sadoalah urang. Kareno acaro-acaro nan bavariasi dan banyak ragam. Kalau dulu siaran nan patamo kali ado di layar tv indonesia adolah rajowali cirtra televisi atau singkaik nyo RCTI.


Masiah mangecek an tentang smart tv. Jadi banyak keunggulan nan ado di smart tv ko. Kareno smart tv ko dapek tasambuang ka internet, jadi bisa streaming youtube atau aplikasi nonton lainnyo. Bak itu juo jo caro manyambuangan internet ka smart tv ko lumayan mudah. Langkah nan patamo takan tombol home, kaduo piliah tulisan jaringan, katigo piliah pangaturan nan batulisan wifi direct, siap tu operasikan parangkaik wifi nan nio diasambuangan ka tv. Baa lai mudah caronyo kan. Katiko awak takan tombol home, awak ikuik an se patunjuak yang mangarah ka jaringan. Jadi tanang se kalau tv kalian alah smart tv jadi bisa disambuangan ka internet.


kok ado urang yang suko makan sambalado sapadeh itu. Makan lado banyak-banyak tu kan bisa mambuek awak sakik paruik. Sakik poaruik tadi bisa baujung masalah ka lambuang awak. Sambalado tu sacukuiknyo sajo. Apolai lado maha, kan lumayan juo pitih kalua awak untuak mambali lado tu. Tetap kesehatan nan paliang pantiang. Maso harus sakik dulu baru baranti. kan ndak lucu do. Jadi sabalum kanai ancak mulai dikurangi dan mulai makan sacukuiknyo sajo. Kasian keluarga wak katiko awak alah sakik. keluarga nan sibuk kasinan kamari maubekan awak. alun beko nan tagaduah karajonyo gara-gara awak sakik kan. tetap makan lado sasuai porsi dih.


Banyak anak-anak ketek nan alah ketergantuangan jo hp. Kalau ndak diagiah hp dek urang gaeknyo bisa mangamuak-ngamuak. Sabananyo awak juo nan maajan anak jadi bantuak iko karano dari ketek alah diperkenalkan jo hp. Caliak lah disekitar awak, managih se anaknyo langsuang di agiah hp. Memang anok anak tu dibueknyo tapi awak harus sadar kalau apo nan awak lakukan tu salah. Mako dari itu sebagai urang gaek harusnyo labiah aktif bainteraksi jo anak. Ajaknyo bamain. Jan sampai dek awak sibuk bamain hp di muko anak mambuek anak nio lo bamain hp sahinggo ndak ado padok nyo saketek alah jo lingkuangan sekitarnyo.


Allah Subhanahu Wa Ta'Ala manurunkan firmannyo kapado Nabi Muhammad malalui babagai caro sahinggo satiok manusia dapek manjadikan Alquran sabagai petunjuk dan pedoman dalam manjalani kehidupan. Ado 7 caro nan Allah lakukan untuak manyampaikan wahyunyo kapado Nabi Muhammad. Partamo yaitu malalui mimpi dan caro iko dikenal sabagai caro partamo penyampaian Wahyu nan turun ke Nabi Muhammad. Kaduo, malalui bisikan Jiwa. Katigo, Malaikat Jibril manghampiri Nabi Muhammad Shallallahu Alaihi Wasallam. Di mana malaikat tersabut manyerupoi laki-laki dan nabi dapek langsung mangenalinyo. Kaampek malalui suaro lonceng. Kalimo, malaikat langsung manemui Nabi Muhammad jo rupa aslinyo. Kaanam, Nabi Muhammad manemui Allah di ateh langit. Katujuah, Allah mamberikan Firmannyo langsung kapado nabi Muhammad tanpa adanyo parantaro.


Sebagai umat muslim awak diwajibkan untuk solat 5 kali sahari samalam. Dibaliak perintah itu ado tahapan nan dilalui dek nabi sahinggo perintah untuak sholat diturunkan. Jadi Nabi Muhammad mandapek perintah solat dalam peristiwa isra' mi'raj. Isra' berarti perjalanan nabi pado malam hari dari Mekah ka  Baitul Maqdis atau Masjidil Aqsa, Palestina. Sedangkan mi'raj adolah perjalanan nabi katiko diangkek ka langik ka 77, sidratul Muntaha, dan bajumpa jo Allah. Di saat iko lah dipacaliak an dek Allah kapado nabi Muhammad ba a keindahan sarugo nan punyo apopun nan awak inginkan dan pikian. Mode itu lo jo narako. Allah mampacaliak an samengerikan apo narako tu dengan siksaan-siksaan nan ado di dalamnyo. Di saat iko juo lah akhirnyo Allaah menurunkan perintah untuaak mendirikan solat 5 wakatu sehari semalam.


Suling adolah salah satu alat musik tradisional nan berasal dari Sunda, Jawa Barat. Untuak mamainkan alat musik tradisional ko punyo caro lo supayo awak nan mamainkan alat ko ndak binguang. Untuak pemula hal nan harus diketahui talabiah dulu adolah latak-latak jari pado lubang-lubang suliang. Tampek an jari manih tangan kanan di lubang paliang bawah. Tutuik rapek-rapek jan sampai masuak angin. Iriangan jari-jari nan lain manutuik an lubang nan di atehnyo. Abis tu tampek an lo jari manih tangan sabalah kiri di lubang nomor 3 dari ateh dan ikuik an lo jari-jati nan lain untuak manutuik an lubang nan di atehnyo. Tutuik lo rapek-rapek. Kalau alah salasai cubo kalian ambuih suliang tu. Beko kalau lubang alah tatutuik rapek sadonyo mako bunyi nyo akan bulek, kalau malangkiang berarti masih ado lubang nan alun kalian tutuik dengan rapek.


Ciek lai carito rusaknyo hubungan dalam bakawan. Rahma inyo selalu banyak carito dan bakeluh kesah. Satiok rahma mangecek inyo salalu di danga dek kawan-kawan inyo. Cuman pas kawan inyo yang nio mangecek dan bacarito inyo indak nio mandanga, selalu indak fokus mandanga an. Jadi kawannyo ko maraso kalau rahmah, cuman suko di danga tapi indak nio manjadi pandanga yang elok juo untuak kawannyo. Akhirnyo hubungan rahma jo kawan inyo rusak dan banyak urang lain nan tau sifaik rahmah indak nio terlalu dakek juo rahmah. Kareno kalau dalam hubungan bakawan awak harus nio mandanga kalau nio di danga. Untuak itu jadilah pandanga yang elok.


Maya inyo ko baru tamaik kuliah kejuruan dan inyo baru mulai untuak mancari karajo. Indak lamo maya dapek panggilan untuak wawancara sebagai cook helper atau yang di sabuik pembantu dapua. Manunggu salamo 2 hari akhirnyo maya di nyatokan lulus manjadi pembantu dapur dan bisa mulai bakarajo. Senin, jam 9 pagi adolah hari patamo maya masuak karajo, inyo alah ditunggu koki senior di dapua. Hal yang patamo di ajaan jo atasan nyo tu memahami sadoalah bahan makanan dan teknik baa caro mamasaknyo. Untuang se maya alah pernah saketek baraja dan lai mangarati materi nyo kini tinggal praktek lai. Maya dikecekan jo koki senior alah pandai dan bisa untuak manjadi asisten koki.


Pizza adolah salah satu makanan nan banyak disukoi oleh masyarakat Indonesia. Bahkan karano sangaik populer pizza banyak dijadikan sabagai hadiah untuak urang nan berhasil maraih sasuatu. Rasonyo ndak afdol kalau kito suko makan pizza, tapi ndak tau asal usulnyo. Kato pizza diambiak dari bahasa Italia nan bararti kue. Pizza adolah makanan nan barasal dari Italia nan tabuek dari roti. Roti nan dipakai dalam mambuek pizza adolah roti bundar barukuran 30 cm nan dipanggang di dalam oven. Roti nan dipanggang tadi kamudian diagiah toping sayua, dagiang atau sosis, keju mozarela, dan disiram jo saus tomaik. Pizza biasonyo dimakan dengan caro dipotong sagitigo.


Siapo sangko lompek tali nan dulu manjadi pamainan anak-anak kini manjadi olahraga kardio nan disukoi banyak urang. Olahraga ko rancak untuak mambaka kalori dan mambuek badan bakaringek capek. Alat nan digunoan sederhana pulo, cuma paralu tali sabagai acuannyo. Lompat tali ko bisa dilakuan dimano sajo, bisa dilakuan di lapangan, rumah, sampai ruangan nan ketek sakalipun. Hanyo malompek malalui tali, alah bisa mambuek karingek banyak dan dapek mamompa darah lebih cepat. Siapopun bisa malakukan lompek tali ko. Lompek tali ko tamasuak oalhraga nan manyanangkan, bisa sambia mandanga musik. Indak paralu lo waktu nan lamo, 10 sampai 20 minik per hari alah bisa mambuek badan manjadi sehat dan bugar.


Untuak kalian nan nio sehat, marilah baolahraga. Hal iko karano olahraga mampunyoi banyak manfaat untuak tubuah kito. Dilansir dari laman kementerian kesehatan, saindaknyo ado 5 manfaat olahraga untuak tubuah kito. Partamo, olahraga dapek manormalkan kadar kolesterol nan ado di dalam tubuah kito. kaduo, olahraga dapek mambaka kalori nan ado di dalam tubuah kito. Katigo, olahraga dapek manyehatkan jantuang sahinggo iko sangaik dianjurkan dilakukan sajak mudo. Kaampek, olahraga dapek mancagah tajadinyo obesitas atau kalabiahan barek badan. Terakhir, olahraga dapek mangurangi stres nan kito rasokan. Jadi kito ndak paralu pai jalan-jalan untuak mahilangkan stres. Cukuik dengan baolahraga, stres pun hilang. Karano banyaknyo manfaat baolahraga, jadi rasonyo kito lah mulai harus baolahraga demi kasehatan tubuah kito.


Satiok ka sakolah ambo sanang bana sarapan jo salad, salad ko mudah bana lo dibuek. Salad banyak macam nyo mulai dari manih dan asin, ado yang sayua dan buah adoloh yang manggabuangan nyo. Salad yang biaso ambo makan adolah salad sayua yang diagiah suiran dagiang. Caro mambuek nyo cukuik mudah yang patamo awak harus punyo sayua dan sayua apo se nan ado di kulkas awak langsuang se di cuci barasiah, setelah itu awak potonf sasuai salera dan latak an ka piriang makan dan tarakhir awak siraman jo saus salad yang ado di rumah awak bisa mayonaise atau saus kacang. Makan sayua dan buah elok untuak tubuh awak jadi ndak ado alasan indak makan sayua dan buah satiok harinyo.


Satiok urang bicaro soal makanan alun tantu bisa manuangkan ba a sensasi raso makanan ko ka dalam tulisan dengan menarik. Kevindra Soemantri adolah seorang food writer nan alah bakiprah di dunia industri kuliner. Salah satu karyanyo adolah "Jakarta Street Food". Selain tu, nyo terkenal lo sabagai pembawa acara dalam serial Netflix nan bajudul "Street Food". Ternyato setelah didalami nyo pernah ikuik Master Chef dan sempat bakarajo sabagai Chef di salah satu restoran di Bali. Dek kurang manikmati karajo di dapua akhirnyo nyo putuihan untuak mampadalam dunia food writing soalnyo nyo suko baco-baco food news. Itu lah awal mulonyo ba a kok nyo bisa jadi food writer mode kini.


Karyawan condong bisa mancaliak tando-tando bisnis ko ka rugi. Tapi babeda kalau sabagai pamilik bisnis. Sabagai urang nan punyo dan mambangun bisnis kadang marasoan tando-tando bisnis akan marugi. Tapi acok sabagai pamilik indak maakui atau sayang. Akibeknyo bos mancari caro taruih manaruih untuak mangambangan bisnis tanpa mampatimbangan tando-tando karugian. Sabagai pambisnis nan elok awak ancaknyo peka jo sagalo parubahan apo lagi tando-tando karugian. Diantaro tando tandonyo adolah talampau acok maraguan bisnis surang, banyak karyawan nan mamundurkan diri, dan aktivitas arus kas nan mangalami kasulitan, dan nan labiah parah alah indak bakomunikasi jo palanggan labiah dari sabulan. Mako dari itu apobilo masih ingin mampatahankan bisnis luangan lah wakatu untuak mancaliak kondisi parusahaan sacaro objektif, susunlah strategi-strategi baru, tapi kalau indak bisa sajo awak maikuikan jajak Don Nguyen pancipto Flappy Bird yang mamutuihan untuak mambangun bisnis baru.


Sia nan indak tau jo Taman Impian Jaya Ancol, salah satu ikon wisata paliang terkenal se Indonesia nan talatak di bagian utara Jakarta. Wajib dikunjuangi katiko pai liburan ka Jakarta, Ancol manyajikan berbagai macam hiburan dan wahana. Ancol mausuang tema wisata modern nan dudukuang pulo jo fasilitas nan lengkap. Di dalamnyo banyak piliah objek wisata, misalkan sajo dunia fantasi, sea world, atlantis, allianz ecopark, ocean dream samudra, fauna land, sampai ka taman pantai ancol. Harago tiket masuaknyo bamacam-macam nan paliang murah ado nan 25 ribu sampai ado tiket nan saharago 250 ribu. Jam bukaknyo mulai dari jam 06.00 pagi sampai jam 22.00 di hari karajo dan sampai jam 23.00 di akhir pakan. Tampek wisata ko dibukak dari tahun 1968. Labiah lasuah pai raun ka ancol jo keluarga atau kawan barami-rami, sanak sadonyo bisa tibo dari pagi hari bia labiah pueh bamain di ancol, dan ijan lupo mambaok kamera atau hp nan bisa mamoto untuak mangabadian momen sanak jo keluarga dan kawan-kawan.


Artificial intelegence adolah teknologi tabaru yang marupokan teknologi tacanggiah yang digunoan untuak malangkoi sistem komputer dengan kemampuan mambuek kaputusan seperti manusio. Misalnyo pandektesi suhu tubuah, pambukak sandi, filter cantik di smartphone, navigasi di goggle map dan lainnyo. Misalnyo pangenalan wajah awak di handphone atau deepface facebook. Langkah nyo yang indak tau patamo kan awak mamposting, kaduo awak manandoi urang yang ado di foto awak, siap tu awak mangupload foto tu. Kareno awak alah mangupload sabalumnyo AI ko akan mangatahui jadi katiko awak mampsoting foto lai wajah urang tu alah terdeteksi jadi indak sacaro manual awak lai mantag kawan awak ko.


Pulau We adolah salah satu pulau nan talatak di Ujuang Indonesia tapeknyo di Aceh. Masyarakat di lua Aceh indak banyak nan tau manganoi Pulau We. Padohal Pulau We manyimpan banyak kaindahan. Barikuik adolah daya tarik dari Pulau We nan talatak di Aceh. Pulau We satidaknyo mampunyoi 12 daya tarik bagi wisatawan. Daya tarik partamo adolah Pulau We manawarkan sensasi balayia dikawani dek lumba-lumba. Kaduo, akses manuju Pulau Sabang dari Pulau We pun cukuik murah, hanyo sakitar 30.000 sajo sakali balayia. Terakhri, di Pulau We ado Pantai Anoi Itam, suatu pantai nan mampunyoi pasia bawarna hitam. Kiro-kiro itulah daya tarik dari Pulau We, Jadi baa? Baniek datang ka Pulau We suatu saat?


Susu marupokan minuman nan bisa dinikmati sado kalangan mulai dari bayi sampai urang gaek. Namun kadang, rasonyo agak bosan kalau hanyo maminum tok susu. Oleh sabab itu, untuak mamvariasian raso susu supayo ndak taraso bosan, indak jarang urang maminum susu bacampuaan jo teh atau kopi. Kaduo minuman ko cocok dikonsumsi pagi hari untuak ka kawan makan pagi. Mano nan labiah lamak teh susu atau kopi susu? Sadonyo baliak ka salero masiang-masiang. Umumnyo, kalangan apak-apak labiah manyukoi kopi susu sabagai kawan duduak di lapau.Tapi sabagai pacinta teh, aden labiah suko maminum teh susu akarano rasonyo agak mirip samo teh tarik khas nagari Jiran.


Waktu acaro maulid Nabi, banyak urang sadoalah bakumpua. Warga-warga satampek, tokoh adaik, tokoh agamo, jo tamu-tamu nan lain. Tokoh adaik awak di daerah ko juo mampunyoi raso nilai kaagamaan yang tinggi. Sahinggo tokoh adaik di daerah ambo memang cocok dan sapahaman bana jo toko agamo di daerah ambo. Acara maulid nabi bajalan dengan lancar pado malam hari tu. Tokoh adaik jo tokoh-tokoh agamo yang lain ado di barisan paliang depan, tokoh adaik di daerah ambo pun menyampaikan sapatah duo patah kato untuak maagiah nasehat dan ceramah dalam acaro maulid Nabi pado malam hari ko. Ambo sanang mancaliak urang-urang gadang nan dihormati ado di acara nan ambo ikuik an.


Olahraga ice skating rasonyo masih kurang banyak ado di Indonesia. Hal lain yang manantuan adolah Indonesia yang marupakan negara agraris nan mano saljo atau musim dingin bantuak di lua negri indak ado. Tapi bukannyo indak ado olahragawan nyo di Indonesia. Biasonyo ado ta,pek nan di buek khusu untuak latihan di ateh es. Salah saru olahragawan nan manjadi sorotan adolah atlet asal nagari kimchi, Korea Selatan. Namanyo Cha Junhwan. Anak laki-laki nan baumua 21 tahun ko manjadi olahrawagan ice skating favorit ambo. Indak sangajo sobok di Youtube panampilan nyo di ateh es nan indah mambuek ambo kagum. Maskipun umua nyo masih mudo tapi bisa manampilkan panampilan nan luar biasa.


Ibadah hari rayo qurban kami pai mancaliak pemotongan hewan qurban dari pagi. Hari rayo qurban ko adolah hari rayo idul adha yang dilaksanoan dek umaik muslim yang baagamo islam. Hari rayo ko mamparingek i peristiwa qurban, wakatu itu Nabi ibrahim bersedio untuak mangorbankan putra nyo  ismail sebagai bantuak kepatuhan kapado Allah. Sabalum ibrahim mangurbankan anak nyo, Allah alah mangganti ismail jo seekor domba. Kami mancaliak pamotongan hewan qurban, banyak lah pokoknyo ado jawi ado juo kambiang. Siap tu kegiatanyo mambagi dagiang qurban tadi. Dengan malaksanoan qurban ko awak jauah dari sifaik kikir yang indak disukoi Allah SWT. Artinyo dengan melaksanoan qurban mamailiki arti mambagi-bagi razaki dalam bantuak dagiang hewan terna. Awak dapet tahindari dari murka Allah dan mandapek an ridho-Nya atas sagalo sesuatunyo.


Katiko stress atau sadang banyak pikiran urang cenderung pai menyendiri untuak mambaliakan mood. Sabananyo caro lain dapek dilakuan selain itu yaitu dengan manonton film komedi. Manuruik kebanyakan urang, manonton film komedi dapek mambuek galak sahinggo mood dapek baliak. Salain itu, katiko galak dapek mambuek pikiran labiah tanang dek ado kesanangan emosional. Manonton film komedi dapek labiah dirasoan manfaatnyo katiko ditonton jo urang lain. Tapi manonton surang pun indak ka mangurangi keseruan karena manonton film komedi dapek marangsang raso sanang dalam diri seseorang. Mako dari itu, menonton film komedi dapek dijadian caro untuak mahibur diri atau mengalihkan stress nan sadang tajadi.


Sairiang bakambangnyo zaman ado banyak janih karajo nan awak jumpai. Hal iko badampak elok untuak mamanuhi jumlah tanago karajo nan samakin banyak. Diantaro banyaknyo karajo ado namonyo karajo kantoran, iko adolah janih karajo dia awak karajo di sabuah kantua antah itu punyo pamerintah ataupun swasta. Karajo kantoran, biasonyo uarang nan mandanga iko akan mambayangan karajo nan administrative, manajerial dan professional. Tapi kini samakin bakambangnyo zaman, ilmu pangetahuan sarato teknologi. IT kini jadi bagian pantiang dalam sabuah usaho. Hal iko paralu untuak mamanuhi kabutuahan informasi untuak kamajuan parusahaan. Ado banyak kalabiahan dari karajo kantoran diantaronyo fasilitas karajo biasonyo disadiokan lengkap dek parusahan untuak manunjang karajo nan labiah baik. Salain itu karajo di kantua punyo tingkek kadisiplinan nan labiah sahinggo awak bisa labiah talatiah taratur. Di kantua pulo awak bisa maasah skil professional karano biasonyo awak di tampekan sasuai jo pangalaman atau kamampuan awak. Saain itu karajo di kantua jugo maasah kamampuan awak untuak bakomunikasi untuak manjalin hubungan nan elok.


Pantai Parangtritis memang punyo banyak daya tarik nan dapek mahiptonis mato para pangunjuang, tapi sayang disiko banyak urang pulo nan indak salamek. Dilingkungan kito nan masih pacayo jo hal-hal mistis acok mangaitan jo peristiwa-peristiwa nan tajadi. Di Pantai iko banyak nan manyabuikan sabagai tumbal nan diambiak dek Ratu Pantai Selatan. Walaupun alah ado panjelasan ilmiah nan mambahas kejadian-kejadian tasabuik. Manuruik ilmiah didalam pantai ado pusaran aia nan indak dapek diprediksi lataknya dilauik. Oleh karano itu banyak kasus nan tanggalam katiko baranang di tampek iko. Penjelasan nan alah tabukti sacaro ilmiah saharusnyo dapek masyarakat tarimo sahinggo indak tamakan rumor atau mangaitannyo langsuang ka hal mistis. Dan pemarintah pun saharuihnyo mambari pemahaman kapado masyarakat tentang hal-hal nan mungkin dapek tajadi di patai iko takah pergerakan aia nan indak normal atau tando-tando ado bahayo.


Dana tadasak adolah hal nan pantiang untuk satiok urang, terutama urang nan punyo usaho. Satiok usaho nan kito punyo pasti punyo resiko nyo surang-surang. Terutama resiko yang berkaitan samo piti. Dalam hal iko piti simpanan sangaik mambantu usaho nan sedang dalam masalah. Bukan hanyo untuak usaho, piti simpanan pun bisa membantu untuak biaya pendidikan, baik itu sekolah ataupun perguruan tinggi. Banyak urangtuo nan tabantu dek piti simpanan, sahinggo bisa mambayia piti sekolah anaknyo. Dana darurat disimpan untuak keperluan nan mandasak, ndak tau bilo dan untuak apo di pakai, karano nyo dana darurat beda samo tabungan, yang mano tabungan ko jaleh untuak apo digunoan. Dana darurat pun indak dikaluan satiok hari, ado waktu dan jumlah nan bisa digunoan untuk manyimpan dana darurat.


Usaho kopi kini sedang manjamur bana di Indonesia. Baik itu di kota gadang, kota ketek, bahkan di kampuang pun banyak nan alah mambuek tampek tongkrongan mode kadai kopi. Namun, berdasarkan survei banyak pemilik warung kopi ko tarutamo kadai kopi nan ketek-ketek ndak mangarati caro mamanggang kopi karano kopi nan biasonyo dipakainyo adolah kopi bubuk nan alah siap jadi. Padahal ilmu tu sangat penting agar raso kopi tu labiah nikmat. Jadi kok nio fokus di usaho kadai kopi ko cubolah mulai mancari-cari ilmu di youtube ba a caro bisa jadi coffe roaster nan hebat supayo bisa mancari tahu nan ma biji kopi nan rancak, ba a maolahnyo sampai jadi kopi nan nikmat.


Kalau pai ka Sumatera Utara alun langkok kalau ndak pai mangunjungi Danau Toba. Danau Toba ko danau nan paling gadang di Indonesia nan di tangah danau nyo ado Pulau Samosir. Danau Toba alah jadi salah satu tampek wisata andalan Indonesia. Di danau ko pamandangannyo rancak, aia danau nyo janiah dan di sakita danau ko banyak ditumbuhi pohon-pohon nan hijau. Wak bisa mancubo untua manyewa perahu atau naiak perahu ka pulau Samosir lo. Di sakita danau Toba banyak lo kampuang-kampuang Batak nan masih kental adaik Batak nyo. Kalau alun pernah ka siko, jadianlah Danau Toba ko salah satu piliahan wak untuak pai liburan di maso mendatang.


Sore hari memang lamak nyo makan yang ma angek an badan awak, apolai kalau cuaca lah agak ramang mode ko. Sore ko juo pas bana ambo sadang nio makan seblak, bahannyo pun murah bana di dapek an rato-rato alah ado dirumah bahan untuak mambuek nyo. Bumbu seblak ko kan memang bumbu yang biaso ado di rumah awak ado bawang merah jo bawang putiah, ado cabe merah, ado kunyik jo kencur alah tu tinggal awak haluih an siap tu tumis lai. Perbumbuan seblak alah salasai awak tinggal maagiah aia siap tu masuak an karupuak dan topping apolai yang awak nio, kalau nio kental dan tambah lamak pacahan talua alah mandidiah dan raso lah lamak sajikan lah lai. Makan seblak sore hari ko yo sabana lamak angek badan rasonyo awak pun menikmati raso khas dari seblak ko.


Ambo adolah urang nan suko nyemil. Salah satu cemilan nan ambo sukoi adolah goreangan. Ambo manyukoi goreangan karano goreangan bisa dimakan jo apo sajo sasuai jo jenisnyo. Contohnyo goreang pisang. Goreang pisang bisa dimakan basamo jo katan. Kamudian contoh lainnyo adolah bakwan, tempe, dan tahu. Katigo goreangan itu bisa dimakan basamo jo makanan nan bakuah seperti bakso, soto, katupek, lontoang, dan sate padang. Goreangan biasanyo akan taraso labiah lamak kalau dimakan katiko sadang angek. Salain itu, alasan ambo manyukoi goreangan adolah karano goreangan bisa manganyangkan paruik walaupun goreangan hanyolah sabuah cemilan. Ambo pernah mambali goreangan siang-siang sabanyak 5.000 rupiah dan itu cukuik mambuek paruik ambo kanyang sampai sore.


Urang Jabodetabek yang nio pai ka tampek-tampek viral di Jakarta bisa dengan mudah untuak pai kasitu dengan transportasi yang murah. Misalnyo urang ciputat yang nio pai ka monas bisa naiak Transjakarta. Urang ciputat bisa ka monas dengan rute sebagai barikuik. Patamo tunggu Transjakarta yang memang liwaik dan baranti di tampek pemberhentian TJ, kaduo piliah Trans Jakarta tujuan Ciputat-Kampung Rambutan dan baranti di lebak bulus, setelah itu dari lebak bulus cari Trans Jakarta yang maarah ka monas. Sabananyo awak bisa dengan mudah dengan mudah untuak ka tampek viral lainyo yang awak nio dengan KRL ataupun MRT tinggal awak mancaliak rute se di Internet.


Smartphone memang baguno bana untuak urang zaman kini. Rasonyo sadoalah transaksi dan komunikasi labiah mudah katiko mampunyoi smartphone. Banyak nyo kalabiahan tantu ado juo kakurangannyo. Saharusnyo awak sebagai urang yang smart juo harus mampanggunoan teknologi ko sabagai tampek yang positif dan elok. Seperti katiko nio mancari sesuatu yang awak indak bisa, caliak lah youtube. Ambo se mancari Langkah langkah mambatua an hp yang pas awak bukak tadapek bahaso asiang bisa dari youtube. Caronyo patamo di parangkek android takan setelan, kaduo takan bacoan sistem bahaso  dan input, katigo takan tambahan bahaso, dan caliak se yang ado tulisan Indonesia. Katiko ado nyo bahaso asiang se caliak dari gambarnyo.


Dalam Islam kalau mancari pasangan tu harus nan sa ka faah. Sa kafaah maksud disiko adolah setara. Untuak mancaliak seseorang ko setara apo ndak bisa di caliak dari beberapo poin di antaronyo adolah samo-samo berasal dari keluarga nan mamiliki adab, oendidikan, dan latar belakang sosial nan samo. Hal iko baguno agar kalau sapasang padusi jo laki-laki manikah ndak hanyo manikahnyo badu se. Tapi harus bisa manyatukan 2 keluarga dari nan awalnyo bukan sia-sia manjadi sia-saia. Kalau sempat 2 pasangan ko ndak sakafaah dalam bidang nan ambo sabuik an tadi pasti akan acok basalisiah paham sahinggo manimbulan konflik. Saadangkan nan salevel se kadang punyo suduik pandang nan babeda lo tadap sasuatu, apo lai nan beda level.


Indak hanyo objek wisata, waruang makan nan lamak tapi haragonyo murah bisa pulo jadi surga tasambunyi bagi anak-anak kost. bantuak waruang makan Air Badarun nan ado di kawasan Kampus Unand, Padang, Sumatera Barat iko. Maba-maba unand harus tau tampek iko, salain manjua sagalo macam samba Waruang Nasi Air Badarun ko manjua babagai macam makanan ketek pulo, bantuak gorengan, karupuak dan makanan lain palangko makan nasi. Menu favorit den disiko ado Ayam Kecap nan ado padeh-padehnyo, ayam saus nan rasonyo padeh manih, dan talua dadar nan disiram kuah gulai cancang. Latak persisnyo ado di Jalan Irigasi, kawan-kawan bisa masuak dari Gang SMA 9. Untuak nan maleh pai katampek, waruang makan iko bisa dipasan via Whatsapp pulo. Jadi indak ado alasan indak mancubo Nasi Air badarun ko yo, kawan-kawan..


Pernah ndak kalian tapikia apo penyebabnyo kalian bisa mengenal dan hafal dengan beberapo lagu-lagu daerah di Indonesia. Ternyato lagu-lagu daerah nan acok awak nyanyikan samaso ketek untuak mairiangi permainan-permainan maso ketek mambuek lagu tu malakek di ingatan. Sarupo permainan potong bebek angsa nan manggunokan lagu daerah dari Nusa Tenggara Timur (NTT). Jadi, manuruik ambo, salah satu caro nan bisa awak lakukan untuak melestarikan lagu daerah supayo ndak punah adolah dengan mengenalkan lagu-lagu daerah sejak dini kapado anak-anak. Buliah langsuang dengan manyanyian lagunyo atau dengan caro manciptakan permainan dengan iriangan lagu daerah tertentu. Kalau ndak awak nan melestarikan sia lo lai.


Waktu luang biasonyo diisi samo aktivitas nan disuko atau nan biasonyo indak bisa dilakuan dai waktu nan lain. Urang biasonyo mangisi waktu luang bantuak manonton drama korea, mancaliak media sosial dan lalok. istirahat sampai talalok manjadi mangisi waktu luang nan acok dicaliak samo urang-urang nan bakarajo di kantua dan rumah jauah. Anak sakolahan acok lo model ko, di kelas malahan. Padahal lalok siang sabanta rancak untuak badan dan mambuek utak menjadi batanang baliak, tapi yo indak dalam waktu nan lamo pulo. Bisa sajo sakitar 5 sampai 15 minik se alah tu. Kalau dicubo lalok di waktu luang manjadi aktivitas nan bisa dicubo.


Gunuang Marapi adolah salah ciek tampek nan bisa dikatoan objek wisata. Beda jo jaman dulu, kini alah banyak urang nan mangunjuangi Gunuang Marapi untuak balibur atau sakadar nio mancaliak kaindahan Sumatera Barat dari katinggian. Manuju puncak Gunuang Marapi indak bisa langsuang sampai satalah turun kandaraan. Banyak jalur nan harus wak lalui. Mulai dari mandaftaran diri di pos pendaftaran di Tower Gunuang Marapi, salanjuik tu kito akan mamulai jalan manuju BKSDA Gunuang Marapi. Sasampainyo di sinan, kito akan mulai mamasuaki pintu rimbo dimano jalan nan ditamui hanyo barupo tanah dan akar pohon. Taruih bajalan sampai KM 4 bararti kito alah manyalasaian satangah pajalanan. Sakitar 2-3 jam kamudian, kito akan sampai di Pintu Angin. Iko adalah perbatasan vegetasi di Gunuang Marapi, tampek transisi jalan tanah jo jalan cadas nan babatu-batu. Sajam kamudian, kito akan sampai di Cadas, tampek urang-urang nan mandaki Gunuang Marapi managakan tendanyo. Kito hanyo paralu jalan manuruikan jalan nan alah ado di Cadas sakitar sajam sampai kito tibo di Puncak Gunuang Marapi.


Urang-urang ko baragam mode hubuangannyo jo pasangan. Sarupo kawan ambo nan manjalin hubuangan jarak jauah jo laki nyo. Nan inyo di Padang dan laki nyo di Solok Selatan. Walaupun manuruik sabagian urang sulik untuak manjalani hubuangan nan sarupo iko kawan ambo samo sakali ndak pernah masalah. Mako dari itu ambo sangaik penasaran ba a caro supayo hubuangan tetap harmonis walaupun rago ndak salaiang badakek an. Inyo pun ma agiah tau tips nyo. Jadi tips adolah selalu jago komunikasi. Satiok hari harus saliang mangaba an walaupun hanyo di pagi hari atau malam hari. Nan penting agiah pasangan waktu supayo nyo masih bisa marindukan malam atau pagi hari di waktu bakomunikasi jo kalian. Kalau satiok  waktu bana saliang bakaba pasti hubuangan tu akan bosan. Abis tu, agiah kepercayaan dan jago kepercayaan mako hubuangan akan selalu awet.


Siap siago atau mampasiapan diri dari bancano alam tantunyo dilakuan sabalum bancano alam tu tajadi di sakitar wak. Sejak awal, awak paralu manyadari bahwa awak hiduik di wilayah rawan bancano alam. Tarutamo di sumatera barat. Sumatera barat sangaik rawan dek gampo jo tsunami, karano banyak dilalui lempeng-lempeng. Kanyataan iko mandorong wak untuak mampasiapan diri, keluarga, komunitas di sekitar wak. Kasiapsiagaan diri diharapan pado akhianyo dapek untuk maantisipasi ancaman bancano dan maminimalkan korban jiwa, korban luko, ataupun karusakan infrastruktur. Mulai dari dalam diri wak surang, awak dapek mambantu kaluarga dan komunitas untuak mambangun kasiapsiagaan, ataupun pado saat manghadapi bancano dan puliah kambali pasca bancano.


Ibadah sholat 5 wakatu adolah manjadi hal yang wajib untuak sadoalah umaik muslim. Sholat juo marupokan sarana awak bakomunikasi jo tuhan nan kuaso. Shalat manjadi benteng yang bisa manjago diri awak dari perbuatan keji dan maksiat. Sholat juo bisa mancegah awak malakuan kegiatan keji jo munkar. Mamakai wawangian katikk nio sholat ndak baa juo, untuak mambuek awak nyaman. Ambo contohnyo suko bana mamakai parfum yang manjadi parfum ambo salamo ko. Bantuak parfumnyo kotak minimalis, gamba nyo abstrak dan bawarno hitam putiah, aroma nyo khas bana kasukoaan ambo bantuak ado manih-manih nyo. Harum lah pokoknyo, awak harus rajin dan indak buliah ditinggaan sholat 5 wakatu ko.


Kabanyakan urang bapandapek kalau tokoh kaagamaan adolah orang suci nan selalu taaik jo ajaran agamonyo, tapi manuruik ambo tokoh agamo bisa pulo manjadi tokoh reformasi ajaran agamo bantuak nan dilakuan oleh Martin Luther. Marten Luther adolah tokoh awal nan mambuek ajaran kristen protestan. Beliau iko urang nan taaik baragamo pulo dan cerdas. Martin Luther pernah basakola dibidang theologi dan dari situlah inyo menemukan adonyo hal nan ndak sesuai dilakuan oleh otoritas gereja katolik. Beliau manyabuik Kitab Suci ndak maagiah hak eksklusif ka Paus untuak intrepertasi parintah Tuhan. Dek itu Beliau manjadi buronan oleh otoritas gereja. Tapi akhirnyo Matin Luther mambuek gereja baru nan dikenal sabagai Lutheranisme nan kironyo mandapek banyak dukungan dari pangikuik nyo.


Lisa saat iko seurang karyawan di salah ciek perusahaan tergadang di daerahnyo.  di sini inyo marupakan karyawan magang nan mamiliki kontrak selamo 6 bulan.   Lisa manjalani pekerjaannyo langsuang di kantor dan manyelesaikannyo  bersama rekan-rekan lainnyo. Hari pertama inyo mulai bekerja, inyo malakukan perkenalan  dirinyo sendiri kapado karyawan nan  tergabung dalam  devisinyo. Salain itu nan maminta penjelasan terkait apa saja nan harus inyo karajokan selamo bakarajodi sini dan Bagaimana katentuan serta peraturan lainnyo nan harus dipatuhinyo. Setelah diberitahu  terkait Bagaimana peraturan serta kawajiban nan harus bisa jalani inyo kini alah diberikan pekerjaan nan harus inyo selesaikan. Namun sebelum itu inyo alah diberi mantoring singkat oleh karyawan lain sahinggo Lisa dapek manyelesaikan tugasnyo dengan baik.


Kalau kalian punyo pasangan mako kalian harus ma agaih kepercayaan panuah kapado pasangan kalian. Jan apo-apo dicurigai. Kalian tu pasangan hiduik bukan baban hiduik bagi pasagan kalian. Yakinlah ndak akan nyaman hiduik kalian satu samo lain kalau saliang mancurigai mode tu. Selain panek pikiran fisik kalian pun sacaro ndak langsuang akan tabaok latiah. Mako dari itu mulai lah dari kini untuak mampicayoi pasangan kalian. Kok nyo babuek kesalahan inyo juo nan ka badoso. Malah kalau nyo mandutoan kalian marupokan tabuangan pahalo lo dek kalian. Jadi pacayo se lah jo pasangan. Bia se Allah nan langsuang mambaleh tahadap apo pun nan mereka lakukan di lua tu.


Ambo nio mengawali pagi ko dengan makanan yang ringan tapi lamak, gizi nyo pun gadang pas bana untuak dimakan pagi ko. Salad dada ayam namonyo caronyo ndak lo payah jadi cocok bana untuak dimakan pagi ko, awak tinggal mambagi 2 dada ayam supayo indak taba bana, siap tu dada ayam yang alah dimarinasi panggang an lai di teflon. Mulai dari buek ayam nyo se gampang, siap tu awak tambahan lai sayua-sayua yang biaso ado di salad terakhir awak agiah saus nyo. Kapatang alah ambo marinasi dada ayam tu jadi pagi ko ambo tinggal mamanggang nyo lai jadi ndak payah bana.


Alaik musik tradisional khas dari Sumater Barat, namonyo adolah Talempong. Talempong iko marupokan alaik musil yang acok bana dimainkam di acara-acara urang minang. Talempong mamiliki bantuak yang mirip jo instrumen bonang dalam gamelan. Talempong ko khas tabuek dari kuningan atau kayu jo batu. Kaliah harus tau banyak hal dari alaik-alaik musik tradisional di Indonesia karena banyak bantuak yang unik dan dapek juo awak baraja mamainkannyo. Caro maminkan talempong dengan manggunoan kayu dan dipukua-pukua sesuai ketukan. Jan ragu untuak baraja talempong, apolai nan urang minang jadi awak bisa ikuk katiko ado acara mamariahkan dengan memainkan alaik musik talempong. Irama yang ditimbuan pun khas bana dan lamak di danga.


Akhir-akhir ko ambo nio mampadalam ilmu agama. Ikuik lah ambo ka salah satu pengajian di salah satu masajik nan nyo rekomendasikan dek kawan ambo nan namonyo Sisil. Kebetulan Sisil ko kawan dakek ambo bana nan alah hijarah dan marupokan salah satu jamaah tetap di masajik tu. Masih taingek bana momennyo katiko ambo baru masuak ka masajik. Pas lo waktu tu ambo datang talambek jadi jamaah ko alah banyak nan barado dalam masajik. Baru se masuak mato urang langsuang mancaliak sadonyo ka ambo. Kik kuk bana perasaan ambo waktu tu. Ternyato jamaah disinan banyak nan bacadar, kok pakai jilbab biaso jilbabnyo abih panjang-panjang bantuak pakai talakuang. Sedangkan ambo pakai jilbab nan masih pendek. Agak minder tapi dinikmati se.


Sampai kini ambo masih heran ba a kok banyak urang nan tega manonton olahraga tinju. Mancaliak urang batandiang tinju tu kan samo artinyo jo mancaliak an urang nan sadang bacakak. Apo ndak ibo. Kalau ambo yo sabana ibo. Malah ambo ndak hanyo ibo jo petinjunyo tu se do. Tapi ambo ibo lo jo anak bini nyo. Mode tu bana ayahnyo mancari nafkah. Kalau di rumah sadang ado acara tinju di TV se langsuang ambo ganti siaran. Apolai kok manonton sacaro langsuang. Tambah lo ndak jarang lo peserta tinju ko sambok-sambok mukonyo, alah cungak-cungak kapalo nyo dek dihantam dek lawan. Sampai kini masih heran ambo ba a ko musti dibuek perlombaan olahraga tinju ko.


Sanang bana rasonyo ditanyo-tanyo kebiasoan awak wakatu ketek. Mia dulu wakatu ketek keceknyo suko bana bamain Tenis meja di rumah nyo basamo abang jo kakak nyo. Dulu mia sanang bana kareno acok mancaliak abang jo kakak nyo bamain olahraga tenis meja ko. Patamo memang sulik bamain tenis meja, tapi lamo kalamoan mia alah lihai se bamain tenis meja. Bantuak bola tenis meja ko agak lain dari bola-bola yang lain kareno inyo bamain di ateh meja. Bantuak bola tenis meja tu ketek, bulek dengan diameter 40 mm, barek nyo 2,7 gr, bahan dasa nyo plastik atau selulosa. Permainan tenis meja ko adolah dengan caro mamukua bola tasabuik, alaik pukua nyo manggunoan bet yang dilapih jo karet.


Pangartian wirausaho adolah sabuah kagiatan usaho atau suatu bisnis mandiri nan satiok sumber dayo dan kagiatannyo dibabankan kapado palaku usaho atau wirausahawan tarutamo dalam hal mambuek produk baru, manantuan bakpocaro produksi baru, maupun manyusun sautu operasi bisnis jo pamasaran produk sarato mangatur pamodalan usaho.Wirausaho mamiliki tujuan untuak manghasilkan sasuatu nan mamiliki nilai labiah tianggi dibandiangkan sabalum diolah. Urang nan manjalankan kagiatan  wirausaho disabuik wirausahowan. Inyolah nan batangguangjawab dalam manysusun manajemen operasional dari kasaluruhan proses kagaitan tasabuik, mulai dari pangadaan sampai jo pamasaran produk. Wirausausahowan salayaknyo mampunyoi kamampuan unttuak bisa mambaco tren pasa bia indak sampai salah sasaran dalam mamasaran produknyo.


Tari indang adolah salah satu tarian daerah nan barasa dari Sumatera Barat. Tari Indang mamiliki 3 bagian dari gerakan tariannyo. Masiang-masiang bagian ko mamiliki makna nan babeda-beda lo. Gerakan pertamo disabuik jo gerakan pasambahan. Mamiliki makna sabagai paingek dan penghormatan kapado urang-urang nan alah bajaso dalam penyebaran agama Islan. Bagian kaduo disabuik dengan gerakan inti nago. Bagian ko mancaritokan ba a usaho nan dilakukan dek seseorang untuak mancapai sabuah tujuan yaitu menyebarkan ajaran islam. Selain itu bagian ko mamiliki makna tentang kebahagiaan dan kegembiraan masyarakaik sekitar. Bagian terakhir disabuik dengan gerakan panutuik nan mamiliki makna soal adab permintaan maaf kapado masyarakaik Minang.


Waktu ambo SMA, ado sabuah turnamen basket nan diadokan satiok tahunnyo nan dikenal dengan turnamen DBL. Kebetulan kini ambo kelas 3 SMA dan dari kelas 1 ambo alun pernah mancaliak turnamen ko sacaro langsuang. Dek kebetulan peserta nyo adolah SMA ambo mako keinginan untuak manonton turnamen ko samakin banyak dan bakali-kali lipek dari sabalumnyo. Ambo putuskan lah saat itu untuak pai manonton jo kawan dakek ambo. Ternyata emang jauah labiah sero manonton pertandiangan tu sacaro langsuang. Mandanga sorak-sorai penonton ko buek marindiang. Tagak bulu ramang dek nyo. Apo lai katiko ado nan mancetak poin suasana gor tu jadi sangaik meriah. Pokoknyo katiko mancaliak pertandingan sacaro langsuang emosi labiah maningkek.


Namoden Arya Ahmad Putra, aden kini masih sakola SD, kaleh 4. Den sakola di SD nan ado dakek dangau den. Salamo sakola amak den suko mambaokan den makanan untuak di baok kasakola. Den suko jo makanan hari kini karano makanan nan di baok dek amak den adolah buah apel, buah pi, alpukat jo limau. Den sangek suko makan buah apo lai buah apel. Salain suko buah den suko lo makan sayua bayam, dan kini amak den mambaokan makanan nasi jo ayam goreang sarato sayua nyo bayam. Den sanang karano hari kini makan buah jo sayua nan paliang den suko. Den makan basamo jo kawan kawan den salamo jam kalua main.


Mesin cuci merk Polytron dengan versi Polytron Primadona Samba 73 series iko ado manampilkan desain baru dengan mamiliki duo tabung nan dapek digunakan sabagai nan disabelah kiri sabagai tabung untuak mamuta dan mancuci pakaian dan nan sabalah kanan digunakan sabagai tabung untuak mangeringkan pakaian Selain itu desain nan minimalis mambuek tampilannyo begitu manarik. Mesin cuci iko babentuk  kotak dan di bawahnyo tadapek kaki-kaki nan dapek manopang beratnyo  mesin cuci. Selain itu dilengkapi 4 Tombol nan dapek diputar sasuai dengan kegunaannya. Dan dilengkapi pula oleh tutup tabung nan erat sahinggo indak akan lepas katiko mesin cuci dinyalakan. Mesin cuci series iko mamiliki warna putih pada tubuh mesin cuci dan bawarna biru untuak tutup tabungnya.


Salah satu alat olahraga nan bisa disimpan di rumah namonyo, Resistance Band. Resistance Band ko bantuaknyo sauteh tali karet elastis untuak malatih kakuatan dan katahanan otot. TIngkek elastisitasnyo babeda beda mulai dari nan randah sampai tinggi. Samakin randah elastistasnyo samakin payah untuak dibantangkan, sahinggo oto harus bakarajo labiah untuak malawannyo. Bantuak Resistance Band ko babeda beda ado nan bantuak sauteh tali karet, ado yang mampunyai pegangan pado kaduo ujuangnyo, sarato ado pulo nan babantuak lingkaran. Ado banyak caro nan bisa dicubo tapi paliang umum urang maunjak salah satu ujuangnyo taruih ujuangnyo dipijak di ujuang lainnyo satinggi mungkin. Cubo lakuan 8-25 kali pangulangan untuak 2-3 kali per latihan.


Baru-baru ko virus corona alah masuak lo ka Indonesia. Dek gara-gara virus ko lah banyak perusahaan nan tumbang bahkan guluang lapiak karano ndak bisa manggaji karyawannyo. Otomatis banyak nan mamPHK karyawannyo sahinggo pengangguran di Indonesia pun maningkek drastis. Dengan keadaan mode ko makonyo banyak lo urang nan akhirnyo bantiang stir untuak macubo paruntuangan di dunia bisnis kecil-kecilan mode mulai manjua makanan atau minuman dari rumah masiang-masiang. Banyak nan maambiak ide manggaleh dari rumah ko dari Youtube. Makonyo pas corona ko banyak makanan atau minuman baru nan sabalumnyo alun pernah awak temui di pasaran. Dari manggaleh ko lah mereka dapek batahan hiduik walaupun hanyo sekedar lapeh makan.


Patang ambo manonton partandingan antaro Persija malawan Bali United. Partandingan balangsuang sangaik sero. Jua bali sarangan tajadi antaro kaduo tim. Bali united nan tampil di rumahnyo surang harus katinggalan labiah dulu satalah pamain Persija mancetak gol pado minik ka 10. Namun 17 minik satalah itu Bali United barhasil manyamokan skor lewat gol nan dicetak dek spasojevic. Bahkan 15 minik satalah itu Bali United barhasil mambaliakkan kaadaan satalah Spaso kambali manambah gol. Sapanjang babak babak partamo Persija taruih mancubo untuak manyamokan kadudukan. Namun, gol untuak Persija baru hadir pado minik ka 96 lewat sundulan kapalo Hansamu Yama. Kajutan timbua di akhir partandingan satalah Kudela barhasil mancetak gol dan mambawo Persija mamanangi partandingan.


Masyarakat Minangkabau alah pasti mampunyoi rumah gadang sorang-sorang. Dek karano urang minang hiduik bakalompok dalam keluarga berdasarkan suku yang samo manuruik garis keturunan ibu atau biaso disabuik kaum. Satiok kaum mampunyoi rumah gadang masing-masing yang punyo ciri khas atau pabedaan tatantu, hal itu tagantuang jo pola dan tatanan adaik yang dianut.Rumah gadang dimiliki dek suatu kaum dan kepemilikannyo manjadi hal milik kaum tu sampai generasinyo ka muko. Sebagai tampek manjalankan kegiatan keluarga, fungsi rumah gadang adolah untuak tampek mufakat dan tampek menjalankan upacara-upacara adat. Hal iko membuek rumah gada tadiri dari ruang yanng digunoan untuk pribadi dan untuak bekumpua basamo guno mambicaroan masalah-masalah keluarga dan mambicaroan upacara adat.


Manusia tu adolah makhluk sosial nan ndak bisa hiduik surang diri. Manusia diciptakan untuak saliang mambutuahan satu samo lain. Dalam agama wak pun di aja an supayo manusia bisa manjadi pribadi nan bajiwa sosial, sopan santun serta menghormati dan manyayangi sasamo. Mode tu lo dalam lingkungan tampek awak tingga. Pasti awak mambutuahan tetangga. Ibarek kato tetangga tu adolah urang tadakek awak, bahkan labiah dakek dari pado keluarga eak nan sadarah. Apo nan tajadi jo di awak dan keluarga pasti nan pertamo kali tau adolah keluaraga.  Dek peran tetangga ko sangaik penting bagi awak mako dari itu paliharolah hubuangan kalian jo tetangga.


SMP maso-maso transisi dari anak ketek basalemo SD ka baranjak remaja. Pilihan untuak mamiliah babagai olahraga nan ado di SMP makin banyak pulo pilihannyo. SMP biasonya manyadiokan eskul olahraga sepak bola, bola basket, bola voli sampai atletik. Tapi sayangnyo dulu untuak nan maambiak ekskul olahraga ko jarang diminati dek nan batino. Nan batino labiah mamiliah esksul manari atau banyanyi. Paliang banyak diminiati biasonyo tu bola voli. Alasannyo? Dulu pelatihanyo didatangkan langsuang dari mantan pelatih propinsi nan mano beko pelatihnyo maambiak bibit SMP untuak bisa masuak ka tim propinsi. Dek itulah banyak nan nio ikuik dan rajin balatiah karano kesempatan untuak lanjuik ka patandiang an bagengsi samakin dakek.


kamar di apartemen bassura city ko sangaiklah kumuah. katiko ambo manginap disinan banyak nyamuak dan kamarnyo baun asok rokok. dari baunnyo ko mambuek ambo indak nyaman. dan salain itu, ac nan ado di apartemen ko indak lo dingin do, salain itu bunyi ac nyo ko mamakak bana mambuek talingo indak tanang katiko baistirahat. untuak aia angeknyo indak lo iduik do. kran nyo acok macet nan mabuek awak susah katiko mandi. harus manarik kran ko sakuek tanago awak. kasuanyo pun kayak alah reyot pulo. bangunan dari apartemen ko alah lamao dan indak ado renovasi dari pihak pengelolanyo do. pangalaman sangaik buruak katiko manginap disiko.


Raso minder atau indak pacayo diri acok marasuki anak-anak sakolah. Antah itu minder dek penampilan, nialai di sakolah atau hal lainnyo. Iko bisa dikenali dek urang tuo mancaliak lingkungan anak dan mangecek labiah dalam basamo anak. Urang tua bisa mamasuak an anak dalam ekskul nan ado di sakolahnyo. Raso pacayo diri anak bisa ditolong jo maagiah samangek ka apo nan ka dituju dek anak di sakolah. Misalkannyo anak ado kacandaruangan untuak baolahraga misalnyo, bisa ditolong jo mamasuak an anak ka ekskul olahraga nan ado di sakolah. Apolagi kini fasilitas dari sakolah cukuik mamadoi untuak ekskul olahraga bantuak lapangannyo, petandiangan jo akses nan lain. Olahraga nan biaso babantuak tim dan banyak bainteraksi samo urang lain, biasanyo dapek maningkek an kapacayo dirian anak.


Ambo suko mamanggang jadi paralu bana di dapua ambo ko ado panci pemanggang. Panci pemanggang bisa untuak mamanggang roti maupun pastri saharusnyo satiok dapua ado tatakan pamanggang ko. Selain ambo yang suko masak kue yang suko masak makaroni schotel ataupun nan lainnyo bisa juo dilatak an ka panci pamanggang jadi wakatu awak mamanggang pun aman. Rumah nyo yang alun ado alaik ko bali lah, pasti kalian suko berkreasi mambuek macam-macam masakan yang sadang viral. Alaik iko yo paralu bana apolai wakatu awak sadang nio masak kue untuak lebaran, lain juo rasonyo kalau awak mambuek kue buek an awak surang jadi jan lupo di bali.


Satiok urang yang pernah marasoan kegiatan arung jeram ko, pasti akan tergiur kembali untuak melakukannyo baliak. Karena dalam kegiatan ko, selain dapek menikmati akan serunyo bapatualang di sungai dan menikmati indahnyo panorama alam yang dilintasi pado waktu berarung jeram di sungai, orang yang mengikuti kegiatan arung jeram akan maraso tatantang pulo untuak melewati jeram-jeramnyo yang gadang dan liar. Olahraga ciek ko dapek memacu adrenalin lebih gadang dari olahraga lainnyo, namun setelah berhasil melalui jeramnyo akan ado kepuasan tersendiri dan ndak sabar untuak menemui jeram-jeram nan lain. Kemudian olahraga arung jeram akan taraso labiah seru dek karano candaan antaro sesamo peserta, hal itu mambuek hubungan jadi makin akrab dan manambah relasi.


Kalau ekskul olahraga di sakolah kami fasilitasnyo cukuik. Ndak paralu manyewo-nyewo lapangan nan ado di taman kota untuak dijadikan tampek balatiah. Apo se kalian tanyo ado di sakolah kami. Mulai dari lapangan basket, lapangan bola, futsal, voly, bulu tangkis, bahkan tennis dan kolam ranang ado di sakolah kami. Ndak cuma sekedar ado, fasilitas nan disadiokan sangat di rawat sahinggo banyak lo urang dari lua nan manyewo lapangan kami katiko ado turnamen-turnamen tertentu. Memang banyak nan mangecek an kalau sakolah kami biaya bulanannyo maha, tapi kok dibandiangan jo fasilitas nan di sadiokan masih babandiang luruih. Ado harago ado kualitas kalau kecek urang.


Hari Minggu ko Fifi maajak suaminyo pai ka Ace Hardware untuak mambali perabotan rumah nan ketek-ketek. Niatnyo emang bali itu se tu caliak-caliak saketek. Tapi mato Fifi maliriak ka bagian peralatan dapur. Fifi alah lamo ndak bali kuali, tapi sananyo kuali jo panci di rumah Fifi masih ancak-ancak nyo. Jiwa amak-amak Fifi pun maronta-ronta. Inyo kode-kode suaminyo untuak mambalian inyo kuali. Suami nyo tau kalau Fifi ko nio dibalian kuali, tapi suaminyo barusaho maalihan paratian ka nan lain. Fifi pun mamasang muko ibo dan akhirnyo suami nyo luluah juo. Fifi sanang bana mambaok kuali nan inyo nio ka kasir. Pas di kasir, suami Fifi takajuik kironyo kuali nan Fifi bali ko haragonyo maha bana. Fifi galak-galak se mancaliak suaminyo takajuik dan kesal.


Futsal mampunyoi banyak sakali manfaat untuak tubuah kito. Manfaat futsal bahkan bukan hanyo soal kesehatan, tapi soal relasi jo urang lain. Manfaat futsal untuak kesehatan ado banyak. Partamo, futsal dapek manjago kasehatan paru-paru kito. Kaduo, futsal pun bisa mambaka lemak sahinggo bisa mancagah tajadinyo obesitas. Salanjuiknyo futsal bisa maningkekkan stamina tubuah. Salain kasehatan futsal pun mampunyoi manfaat untuak pangambangan diri. Karano futsal bisa maningkekkan kreativitas dan karajo samo tim. Futsal pun bisa mambuek kito labiah picayo diri. Salain itu, futsal bisa mambuek kitk mampunyoi banyak kawan. Hal iko tantunyo manambah relasi kito sahinggo mamudahkan kito dalam mancari karajo dan lain-lain.


kalu kalian barado di daerah nan curah hujan tinggi, bararti kalian masih baruntaung. karno aia hujan bisa ditampuang untuak dimanfaatan sabagai aia minum, antah langsuang diminum atau dimasak talabiah dahulu. Ado nan namonyo teknik solar still untuak mandapek an aia. Caronyo mungkin saketek rumik, tatapi bisa dimanfaatan untuak mandapek aia di alam bebas. Partamo, gali lubang agak dalam. Lalu latak an dadaunan jo wadah untuak manampuang aia tapek di dasar lubang. Tutuik lubang jo plastik dan satalah babarpo wakatu uap aia akan takumpua dan manetes di wadah nan alah dipasiapkan. Caro ko akan mamakan wakatu lamo, tatapi aia nan kalian kumpuakan akan bisa dimanfaatan untuak batahan hiduik. Aka rotan maupun tumbuhan rambat bisa kalian potong untuak mandapek an aia sacaro instan.


Ubi adolah istilah dari tanaman berumbi yang bisa dimakan. Di Afrika ubi ko jadi sumber makanan pokok yang pantiang bana. Ado banyak macam ubi takah ubi jala,ubi kayu, kantang dan lain sabagainyo. Ubi ubian ko bisa dibaka atau diabuih. Katiko dimakan dan masuak kadalam tubuak kanduangan dalam ubi ko akan diproses jadi vitamin A aktif yang bisa manjago kasehatan mato, tulang, dan kakabalan tubuah. Salain itu ubi manganduang vitamin C, B6, kalium, dan mangan yang ancak bana untuak tubuah. Kalau ingin manjago barek badan ubi ko bisa jadi pangganti nasi, karano ubi labiah banyak macamnyo, manh sarato ancak untuak pancernaan tubuah.


Untuk manjago tubuh tetap sehat dan fit, salah satu caronyo adalah dengan berolahraga. Lari tamasuak olahraga ringan yang mudah dilakukan, dan lebih baik dilakukan katiko pagi hari saat kondisi udaro masih fresh. Olahraga ko lebih baik dilakukan di luar sahinggo kito dapek tahubuang samo lingkungan, meskipun sabananyo lari bisa lo dilakukan di ateh treadmill. Kito dapek mengatur waktu atau manambah rute sesuai jo kebutuhan waktu sorang-sorang. Manfaat kesehatannyo cukup gadang lo. Kito dapek membangun tulang yang labiah kuek dan dapek membantu manjago berat badan. Kemudian, olahraga ko akan membantu jantuang tetap sehat dan manjago tekanan darah tetap normal dan hiduik lebih sehat.


Beda jo wakatu pacaran nan malu-malu dan nio tampil indak apo adonyo. Kalau alah hiduik jo pasangan yang sabana alah manikah alah barubah. Awak labiah mamahami inyo dan awak pun alah manjadi diri awak surang. Kareno itu piliah lah pasangan yang elok dan bisa manarimo diri awak. Ciri-ciri pasangan yang elok dan romantis juo adolah inyo yang punyo panggilan sayang dan indak malu mangecek sayang, inyo yang kompak walau indak pamer kemesraan di muko urang, inyo yang indak maningga an awak, inyo yang indak mambentak dan biasonyo mereka yang samo-samo batambah barek badan. Urang nan alah hiduik bapasangan sarumah yang memang alah barumah tanggo memang kabanyakan alah gadang dan batambah barek badannyo.


Banyaknyo takanan daam iduik bisa maningkekan stress.disaat awak stress awak bisa maubeknyo jo pai jalan-jalan. Saurang Psikolog Efnie Indriane, MPsi waktu wawancara malalui talepon jo detikTravel mangecekan “stress adolah katagangan psikologis nan muncua saat maadokan suatu takanan, pamicu stes ko bisa dari masalah nan indak awak prediksi, liburan tu pantiang”. Dari siko awak tau kalau libuan bisa mangurangan katagangan dan stes. Kini ado banyak janih liburan nan bisa awak lakukan. Salah satunyo pai ka tampek wisata alam. Wisata alam bisa mambuek awak labiah santi dan rileks karano barado di alam tabukak. Wisata alam bisa barupo pai ka puncak, kabun teh, aia tajun, tajun paying dll.


Monopoli adolah salah satu permainan nan paliang banyak disukoi di sado kalangan. Mulai dari anak-anak sampai urang dewasa. Dari banyak nyo urang nan suko bamain monopoli banyak lo urang nan ndak suko jo permainan ko karano maanggap permainan ko samo jo permainan judi. Ambo masih heran jo urang nan punyo pikiran saroman itu. Di sisi ma nyo dari permainan ko nan bisa dikecek an permainan judi. Jaleh-jaleh permainan ko manggunoan pitih karateh mainan, bukan pitih asli. Properti nan di bali pun bukan nan sabananyo. Ambo raso urang saroman tu cuma urang-urang nan ndak punyo kawan dan nan ndak suko mancaliak kebahagiaan urang.


Apokah sanak alah pernah mandangan gumuk pasir? Gumuk pasir adolah salah satu tujuan wisata alam di jogjakarta. Di gumuk pasir ko sanak bisa mancubo sandboarding. Gumuk pasir ko hanyo ado saketek di dunia, salah satunyo di yogyakarta, Indonesia. Banamo gumuk pasir parangkusumo, gumuk pasir dengan jenis coastal dunes ko hanyo ado 3 di asia tenggara sanak. Selain daya tarik sanboardingnyo, di gumuk pasir ko pernah lo dijadikan lokasi shooting video clip lagu agnes monica. Hanyo dengan mambayia 150.000, alah bisa menyewa papan sandboarding sapuehnyo, dan alah tamasuak biaya pemandu untuak maajaan sanak caro maluncua di pasia. Murah dan pueh, indak rugi rasonyo mangunjuangi gumuk pasir kalau ka jogjakarta.


Salah satu atlet sepak bola nan mamiliki followers Instagram terbanyak di dunia yaitu Cristiano Ronaldo. Laki-laki nan lahir tahun 1985 iko mamiliki postur nan tinggi di mana tinggi b adon nan inyo miliki sakitar 187 cm. Dengan warna kulit nan coklat mambuek inyo samakin tercaliak manarik. Salain itu Cristiano Ronaldo nan manyukai olahraga dan manjaga makanannyo mambuek inyo mamiliki tubuh nan kekar dan sahat. Cristiano Ronaldo mamiliki nomor punggung pado jerseynyo yaitu angka 7. Salain itu pemain sepak bola nan pernah tergabung dalam klub Manchester United iko mamiliki gaya rambut nan pendek. Pria nan sangek cocok katiko mamakai satelan jas iko mamiliki rambut nan bawarna hitam. Dengan bentuk fisik nan manarik iko mambuek Cristiano Ronaldo bagitu digilai oleh para wanita.


Teknologi tabaru kini alah mambantu mampermudahkan kegiatan manusia dalam babelanja. Saat iko dapek babelanja bahkan tokonyo barado  di daerah nan sangek jauh. Belanja online pun manjadi pilihan banyak urang saat ini. Dan aplikasi nan manyediakan belanja online iko jugo alah manyediakan fitur untuak melihat review urang nan alah mambali barang dari toko tasabuik.  Selain itu Aplikasi iko marupokan market place nan dapek manampung begitu banyak penjual dari seluruh wilayah nan mandukung aplikasi tasabuik contohnyo shopee  di Indonesia,  teknologi babelanja online iko  mamudahkan pembali mancari barang nan diinginkannyo serta mamiliah penjual nan cocok dengan keinginan si pembali. Selain itu jugo metode pembayaran nan dapek dilakukan babagai macam jugo alah manjadi salah ciek kelebihan dari teknologi tabaru iko.


Bukan ambo ndak suko jo kopi, suko kok, tapi kopi olahan mode cappucino. Apo lai cappucino es pakai jelly. Lamak bana. Nio tau resepnyo? Ikuikan langkah-langkah nan ambo tunjuak an ko dih. Pertamo sadioan jelly cappucino nan ado di pasa, masak jo 600 ml aia dan masuak an ka dalam wadah. Kalau lah dingin tingga di potong-potong atau diparuik. Terserah kalian sasuai salero se. Kaduo, buek cappucinonyo pakai aia angek. Jan lupo tambahan susu kental manih bia rasonyo labiah nendang. Aduak rato. Terakhir, masuak an jelly nan alah diparuik ka dalam galeh, tambahan cappucino tadi, masuak an es batu. Es Cappucino cincau siap dinikmati.


Kini Iphone generasi pertamo nan masih disegel pabrik dan masih utuah, dilelang. Iphone generasi pertamo ko dilelang di LCG Auctions sajak 2 Februari sampai 19 Februari lalu. Ndak main-main lo urang ko do. Iphone kantau ko tajua labiah maha lo daripado harago oto listrik Tesla, yaitu hampia 1 M. Iphone ko tajua dengan harago 63.000 dolar AS, yaitu sekitar Rp957,9 juta. Harago ko pun dinilai labiah tinggi daripado harago-harago sabalumnyo. Diketahui basonyo Iphone dengan kondisi nan sarupo pernah dilelang lo dan tajua dengan harago 39.339 dolar AS atau sekitar Rp598,1 juta pado Oktober 2022 lalu. Bagi kalian nan nio mandapek an Iphone kantau ko tapi alun baruntuang jan sedih karano akan ado lelang-lelang salanjuiknyo nan akan mananti kalian.


Thori suko bana nonton anime, mambaco komik japang, sampai cosplay-cosplay manyarupoi tokoh-tokoh anime nan inyo suko. Salah satu anime nan disukoinyo adolah Jujutsu Kaisen. Thori indak pernah malewatkan manonton animenyo mulai dari nan partamo ataupun nan jujutsu kaisen zero. Kebetulan bulan Maret patang ko, saminggu sabalun puaso, dirilis film jujutsu kaisen nan movienyo di bioskop Indonesia. Thori indak nio ketinggalan, diajaknyo kawan-kawannyo nan suko anime lo untuak manonton basamo. Mereka manonton di salah satu mall di Jakarta Selatan. Ternyata filmnyo mancaritoan tantang kileh baliak sabalum si tokoh utamo tibo. Thori sangaik basumangaik manontonnyo. Pulang dari manonton, mereka makan basamo dahulu di solaria.


Robi suko bana makan burger. Tampek burger favorit inyo ado di Bukittinggi, namonyo Bao Burger. Kalau bali burger disinan Robi pasti pasan nan pakai keju jo nan padeh. Hampia satiok bulan inyo bali burger disinan. Inyo suko bali burger disinan karno haragonyo murah dan rasonyo lamak pulo. Jarang-jarang ado nan jua burger lamak nan dakek jo tampek tingga nyo. Sabananyo Bao Burger ndak hanyo ado di Bukittinggi, inyo ado lo di Padang dan Palembang. Robi pernah maajak adiak inyo dan urang gaek nyo untuak bali burger di sinan. Kironyo kini adiak nyo suko pulo jo makanan-makanan nan dijua di sinan.


sajauah ko ndak ado daerah nan labiah indah dari sumatera barat do. karano di sumatera barat ko lengkap wisatanyo. ado wisata pantai jo wisata pagunuangan. wisata pantainyo pun baragam dan sangaik indah. dan di area wisata pantainyo ado penagkaran penyu di daerah pariaman. untuak wisata pegunuangannyo disiko nan paliang terbaik bana manuruik ambo. karano disiko ado gunuang kerinci nan marupokan gunuang tatinggi di indonesia bahkan di asia tenggara. ado pulo gunuang singgalang nan indah, disinan ado danau nan alami banamo talaga dewi. jadi sumatera barat ko marupokan sarugonyo wisata alam karano wisata nyo langkok dari wisata lauik, pagunuangan dan pulau.


Siapo sajo dapek mambali makanan, tapi indak sado urang dapek maagiah penilaiannyo ka makanan nan inyo makan untuak disebarluaskan ka urang-urang. Untuak mereview makanan ado caro-caro nan paralu diperhatian. Partamo, maagiah pendapatnyo tentang tekstur makanan. Kaduo,manjalehan terkait aroma, rasa, penampilan. Katigo, manilai tentang pelayanan, kebersihan lingkungan atau tampek makanan. Kaampek, selain lalu kato-kato, dalam mareview makanan dapek maagaih reaksi untuak manjalehan raso bia penonton dapek marasoan secara indak langsung raso makanan tu. Kalimo, mangecekan jiko ado kekurangan dalam makanan nan sadang dicubo bia pembeli dapek mambuek keputusannyo. Terakhir, mambuek pernyataan singkek makanan tu kiro-kiro sasuai jo salero inyo atau indak.


Pasawat tabang adolah salah satu transportasi nan banyak digunokan dek masyakarat jikok ingin kalua kota. Pasawat tabang banyak dipiliah karano transportasi iko mamakan waktu nan singkek untuak tibo di bandara tujuan. Untuak naiak pasawat tabang pun indak payah dan relatif gampang. Hal partamo nan harus kalian lakukan untuak naiak pasawat tabang adolah dengan mamasan tiket. Pamasanan tiket bisa dilakukan sacaro langsuang di bandara ataupun lewat aplikasi pandukuang seperti traveloka. Kamudian satalah mambali tiket, datanglah ka bandara di hari kabarangkatan. Saat tibo di bandara, lakukanlah proses check in tiket. Satalah check in salasai dilakukan, sarahkan barang kalian nan ingin kalian masuakkan ka bagasi. Lalu tunggulah pangumuman untuak masuak ka dalam pasawat. Satalah masuak ka dalam pasawat, duduaklah sasuai jo nomor kursi kalian. Terakhir, satalah tibo di bandara tujuan, ambiaklah barang kalian nan ado di bagasi di tampek nan lah ditantukan.


Salain mandaki gunuang, olahraga ekstrem nan tibo-tibo mampunyoi banyak penggemar adolah UFC. UFC adolah olahraga tinju bebas. Banyaknyo urang nan manggemari olahrag UFC tantu karano beberapa alasan. Lagi-lagi parkambangan teknologi manjadi faktor pantiang dalam terkenalnyo UFC. Akhi-akhir ko lah mulai banyak stasiun televisi nan manayangkan UFC sacaro langsuang sahinggo bisa dinikmati dek urang banyak. Kamudian kabarhasilan atlet UFC Indonesia untuak mancapai final pun manjadi daya tarik tersendiri untuak urang-urang nan manonton. Apolai ditambah dengan dukuangan dari babagai macam pihak. Dukuangan nan paliang jaleh untuak atlet UFC datang dari para artis jo stasiun-stasiun tv. Dukuangan mereka adolah dalam bantuak undangan ka acara tv. Hal iko tantunyo dapek mambantu manyebarkan informasi manganoi UFC.


Tanggal 16 Agustus, Yoga samo jo kawan-kawan tongkrongannyo pai mandaki ka salah satu gunuang tatinggi di Indonesia yaitu Gunuang Kerinci. Yoga jo kawannyo mandaki gunuang tu untuak marayoan hari kermerdekaan Indonesia di gunuang tu. Yoga mambaok barang-barang nan diparaluan takah tenda,makanan,jo alat masak dan makan. Ditengah perjalanan, yoga jo kawannyo baranti untuak istirahat. Yoga manggunoan kompor portabel untuak mamasak makanan nan ka inyo buek. Salain itu Yoga mangaluaan alek masak takah pariuak, gas kaleng, pisau, dan sabagainyo. Katiko Yoga alah salasai mamasak, Inyo manyalin makanan ka dalam mangkok jo pinggan. Yoga mamakan masakan pakai sendok sedangkan kawannyo nan lain mamakai tangan. Sasudah makan, mereka mamberesan bakeh makan lalu mambasuahnyo.


Teknologi tabaru dan tacanggiah ciek lai ado namonyo Hyperloop. Konsep awal hyperloop ko adolah alaik transportasi yang babantuak kapsul dan bagerak sacaro elektromagnetis bartekanan udaro randah. Hyperloop ko muncua dengan inisiatif elon musk yang marupokan pangusaha paliang bapangaruh juo di zaman awak kini. Patamo-tamo langkah yang dicubo oleh para ahli mancaliak jarak yang ditampuah dek kendaraan yang biaso, kaduo mamiliah tampek penelitian, siap tu mereka akan mancubo wakatu. Salah satu contoh antaro los angels dan san fransisco yang biasonyo 6 jam manjadi minik 35. Beko teknologi iko akan mandorong kota-kota gadang untuak berkembang mamiliki transportasi yang capek, aman, dan mampu juo ditumpangi banyak urang.


Salad buah tu selain menyegarkan banyak lo manfaatnyo bagi kesehatan tubuh awak. Salad buah tu terdiri dari buah nan bamacam-macam ragamnyo. Ado isian buah pir, apel, mangga, anggur, buah naga, kiwi, dan jeli-jeli an untuk penambah kesegarannyo. Jadi dalam samangkuak tu lah banyak buah yang bisa awak makan tanpa paralu mangupeh-ngupeh kulik buah. Kuah salad buah ko pun nan mambuek sensasi babeda. Dek gara-gara kuah salad ko lah nan mambuek urang ndak suko makan buah jadi suko makan buah. Soalnyo salad kuahnyo creamy asin manih dan diagiah parutan keju di ateh buahnyo. Sahinggo, katiko di makan jo buahnyo mambuek rasonyo jadi labiah lamak.


Bagi fotografer kamera marupokan harta baharganyo sahinggo inyo akan malakukan perawatan-perawatan untuak manjago kualitas kameranya. Barikut caro-caro untuak merawat kamera yaitu manyimpan kamera dalam tasnyo sahinggo katiko selesai mamakai kamera dapek diletakkan di tempatnyo kembali. Dan jugo katiko bepaian mambaok kamera pas kamera bafungsi untuak melindungi kamera dari debu dan lain sabagainya. Selanjutnyo yaitu mancopot baterai kamera jiko baencana untuak indak digunakan dalam jangka waktu nan cukuik lama. Selain itu penting jugo untuak mamiliah mamory card nan bagus agar dapek maningkatkan kualitas gambar nan lebih baik serta mamberikan proteksi tahadap gambar nan alah dipotret. Dan tarakhir manggunoan filter lensa agar katiko ado kejadian indak taduga seperti jatuh mako lensa kamera indak lecet begitu parah.


Hiduik di desa salamo 20 tahun indak mambuek Rani katinggalan dalam hal ilmu pengetahuan. Kareno rani ko tamasuak urang yang hibaik dalam baraja. Rani juo bukan tamasuak urang yang pamaleh baraja, kareno emang alah sadari ketek di ajaan dirumah dek apak nyo. Gayo hiduik urang desa di tampek rani ko, indak bagantuang jo laki-laki. Jadi kalau misalnyo indak ado laki-laki di rumah, sadoalah karajonyo bisa awak abehan. Biasonyo urang kota indak bisa malakuan tugas laki-laki atau nan barek-barek. Kalau di siko banyak urang nan bisa maangkek barang-barang untuak mambantu suaminyo karajo misalnyo. Urang siko juo labiah dakek ka alam kareno hasil nan mereka dapek memang dari alam sadonyo.


Hari Selasa patang, den dapek jadwal libur dari kantua. Wakatu yang singkek itu den manfaatkan untuak pai bakemah mancari angin segar jo kawan den, namonyo Yanti. Tujuan kami adolah ka Pasanggarahan BKSDA Gunuang Marapi, Sumatera Barat. Kami barangkek hari Senin sasudah pulang kantua kiro-kiro jam 17.00. Sabalum mandaftar ka Posko Pandakian, kami talabiah dahulu manyewa alat-alat nan indak kami punyo, bantuak tenda, kompor, nasting, jo matras. Kami manyewa alat di tampek payewaan alat-alat outdoor banamo Pintu Rimbo. Satalah alat-alat kami langkok, barulah kami manuju ka posko pandaftaran. Sakitar jam 18.10 kami tibo di posko pandaftaran, kami malakuan registrasi dan mambayia Rp 25.000 /urang dan Rp 10.000 untuak kandaraan nan kami baok. Total nan kami kaluaan untuak mandaftar adolah Rp.60.000. Salasai mandaftar, karano hari lah ampia kalam, kami langsuang managakan tenda di tampek nan strategis. Di tangah cuaca nan sadang kurang rancak dalam saminggu terakhir, kami baruntuang di hari itu cuaca cukuik basahabaik.


Lisa sadang sedih karano baat badannyo nan taruih batambah. Saat iko inyo mamiliki barek sakitar 81 kg. Sabelumnyo Lisa mamiliki barek 70 kg namun  sakitar 3 bulan belakangan iko inyo mandarito stres sahinggo inyo banyak makan. Karano Hal inilah inyo mamutuskan untuak mangatur pola makannyo serta malakukan olahraga dengan harapan inyo dapek manurunkan baat badan sahinggo dapek tabentuklah barek badan nan ideal. Saat itu Lisa malakukan olahraga nan cukuik ketat yaitu angkat beban, balari, dan jenis olahraga lainnyo nan dapek manunjang keinginan Lisa untuak manurunkan barek badan. Satelah 3 bulan bisa malakukan olahraga sacaro ketat dan taratur. Kini pun inyo dapek marasokan manfaat dari olahraga yaitu baat badannyo turun sakitar 10 kilo.  Melihat Lisa nan bahasil manurunkan baat badan dengan baolahraga mako marilah awak mamulai untuak baolahraga jugo agar dapek mandapekkan bentuk tubuh nan ideal serta kesehatan.


Buek yang nio pai liburan ka tampek wisata yang viral bisa untuak manjadian Heha Ocean View sebagai tujuannyo. Heha ocean view mamiliki konsep bantuak pendahulunyo yaitu HeHa Sky View, tapi heha labiah labiah menawarkan pemandangan samudera biru yang ancak dan megah. Masiah banyak bana hal manariak yang bisa awak jadian tampek tujuan untuak liburan. Di siko ado ado tampek foto yang kalian wajib datangi  yaitu tampek spot-spot foto yang memang disadioan oleh pihak pangalola. Indak lupo juo tampek ko adolah tampek kuliner yang mangusung konsep luar ruangan. Untuak yang nio menikmati kulinerannyo kalian alah disadioan bangku-bangku dan meja kayu yang di desain jo konsep minimalis. Baa pasti kalian tertarik untuak mandatanginyo, datanglah ka siko dan rasoan suasananyo.


Namo den Apip Pratama, umua 28 tahun. Suatu hari den samo 2 kawan lain pai mandaki ka Gunuang Singgalang. Katiko mandaki Aden tapisah samo kawan-kawan karano tapanek dan mamutuihan untuak indak lanjuik. Aden tasasek dan hilang salamo 2 hari. Salamo 2 hari tu Aden Cuma minum aia pipis karano ndak ado makanan atupun minuman dalam tas. Tujuan Aden mandaki ndak lain untuk rekreasi jo manyanangan hati untuak mancaliak pamandangan Gunuang Singgalang. Karano tapanek Aden bahkan sampai ndak talok jalan dan jatuah ka tabiang. Aden ditamukan dek warga satampek, ibuk-ibuk dalam keadaan satangah sadar dan latiah di samak-samak dakek tabiang. Aden sabana lameh dan muluik pun susah dibuka, badasarkan carito warga nan manolong aden, dalam muluik den dimasuakan sendok dan disuokan aia. Tim SAR pun datang manolong dan mambaok Aden ka puskesmas tadakek.


Untuak yang suko coklat bisa baraja maolah coklat dari incek sampai jadi olahan coklat. Satalah inceknyo diseleksi, incek ciklat ko dimasuakan ka masin pambarasiah jadi ndak ado benda asiang yang tabaok pas mambuek beko. Satalah itu ditimbang dan disortir. Salanjuiknyo inceknyo ko di panggang untuak mangambangankarakter raso coklat yang khas, satalah dipanggang cangkang camo isinyo akan tapisah. Incek nyo ko lah yang awak olah jadi coklat.salanjuiknyo digiliang jadi coklat massa yang dipadekan jadi coklat paik. Salanjuiknyo coklat di rameh. Salanjuiknyo yang kudian coklat paik ko diagiah raso sasuai salero, ado yang manambahan vanilla ado pulo yang manambahan gulo supayo coklat indak tarlalu paik dan saketek manih.


Kalau awak nio liburan dan manginap di hotel lah bisa pasan dari jauah-jauah hari. Banyak website mamasan hotel online nan bisa awak pakai antaro lain traveloka. Untuak mamasan hotel di aplikasi ko gampang bana. Pertamo, tingga buka website atau langsuang download aplikasi traveloka. Beko ado pilihan cari hotel di sekitar anda dan di kolom bawahnyo lah langsuang ado pilihan tanggal nan nio awak pasan. Beko tingga takan tombol orange. Nah disiko beko akan kalua referensi-referensi hotel. Tingga piliah se. Tahap terakhir tingga awak piliah se nio metode pembayarannyo apo dan bayia sasuai jo intruksi nan nyo agiah di aplikasi tu. Beko akan kalua tiket elektronik nan akan dicaliak an pas awak sampai di hotel nan awak tuju.


Namo Danau Toba pasti alah acok awak danga, namun aia tajun Sipiso-piso yang talatak di dakek nyo mungkin banyak urang alun familiar tampek ko. Aia tajun ko sakileh bantuah sabilah pisau yang manusuak kolam yang ado dibawah nyo. Selain mancaliak kemegahan aia nyo, awak bisa juo mancaliak hamparan bunga di sakitar aia tajun ko yang ancak bana bantuak permadani mewah. Jadi untuak kalian yang suko bana pai bawisata alam di aia tajun bisa kasiko, tampek ko tamasuak yang di rekomendasikan sabagai tampek tasambunyi yang ancak dan sajuak. Dibuktian jo papohonan hijau di sakitar aia tajun, yang bisa mambuek latiah awak, panek awak langsuang hilang.


KFC mambuek restoran dengan konsep nan labiah sehat dan labiah mewah, KFC Naughty by Nature namonyo. Tampeknyo ado di daerah Senopati, Jakarta Selatan. Suasana restorannyo beda bana jo KFC biasonyo nan dominan warna merah jo putiah. Dekorasi jo interiornyo labiah mirip jo kafe dibandiang restoran capek saji. Salain itu, ado bara menu makanan nan cuman ado di KFC Naughty ko, contohnyo salad, ayam panggang, , dll. Harago makanannyo pun relatif labiah maha. Tapi palayanannyo ndak diraguan lai, kalau di KFC nan biaso wak nan harus pasan ka konternyo tapi di siko palayan nyo nan manarimo jo maantaan pasanan wak. Palayanannyo pun elok-elok dan ramah.


Kamera adolah alat nan paliang populer dalam aktivitas fotografi. Namo ko di dapek an dari bahaso latin nan artinyo ruang galok, nan ditamukan dek Al Haitam atau Alhazen sakita tahun 1000 Masehi, mekanisme awal untuak mamproyeksikan tampilan dimano suatu ruangan bafungsi mode bantuak caro karajo kamera fotografis modern, indak ado caro pado waktu itu untuak mancatat atmpilan gambarnyo salain sacaro manual mangikuik an jajaknyo. Dalam dunia fotografi, kamera marupokan suatu bayangan potret pada lemba film. Pado kamera tipi, sistem lensa mambantuak gambar pado sabuah lempeng nan peka cahayo. Lempeng ko beko akan mamancarkan elektron ka lempeng sasaran bilo takanai dek cahayo.


Pado hari minggu patang, Aden basamo jo ayah mananam sayua dikebun balakang uma. Kami mananam sayua karano kami suko makan sayua, jadi kalau nio masak sayua ndak paralu bali lai, tingga ambiak balakang rumah se. untuak bibitnyo kami tananm dipolibet dulu sabalum dipindahan ka tanah, supayo aman dari binantang macam ayam. Aden salalu mamaratian sayua tu, Aden siram tarui dan Aden paratian tumbuanyo. Sabalumnyo kami alah nanam sayua di kebun balakang uma, kini kami tambah samo sayua bayam samo lado merah. Kalau lado ndak buliah terlalu acok disiram karano bisa busuak. Salain tu tampek nanam nyo pun harus dipikian supayo sayuanyo bisa dapek matohari nan cukuik.


Ambo urang nan palalah, kalau alah stres misalnyo banyak karajo rumah jo tugas sakolah. Ambo pai Jalan untuak mangatasi nyo. Kareno kalau dirumah se tu tambah suntuak dan stres jadinyo. Pado saaik itu tajadi ambo mampailangan stres dengan jalan. Kareno manuruik ambo katiko ambo sadang stres siap tu dibaok bajalan bakurang juo raso cameh dan indak nyaman dari diri ambo. Tanyato memang dikecek an bajalan kaki ko dapek mamicu palapehan hormon endorfin, yang ampuah untuak mangurangi kacamehan jo mangurangi stres. Kalau ambo memang iko adolah caro nan pas katiko nio mailangan stres. Mungkin urang lain ado juo hal nan lain yang inyo lakuan kalau stres.


Di sikola ambo ado banyak sakali ekskul nan bisa diikuti. Ekskul ado macam-macam, mulai dari ekskul paskibra, kesenian, sampai ekskul olahraga. Salah satu ekskul nan banyak paminatnyo adolah ekskul olahraga. Ekskul olahraga di sikola ambo ado 4, yaitu futsal, basket, silek, dan voli. Dari kaampek ekskul tersebut, ekskul nan anggotanyo paliang banyak adolah futsal. Futsal mampunyoi anggota nan sangaik banyak, ado sakitar 10 sampai 15 urang tiok angkatannyo. Samantaro 3 ekskul lain anggotanyo ndak sabanyak futsal. Ekskul nan anggotanyo paliang mandakati futsal adolah ekskul basket. Anggota ekskul basket ado sakitar 5 sampai 10 urang tiok angkatannyo. Samantaro voli dan silek anggotanyo hanyo ado kiro-kiro sabanyak 5-8 urang tiok angkatan.


Tanpa aia manusia indak akan bisa batahn hiduik lamo, karano itu kalian harus tahu bagaimano mandapek an aia barasiah di alam bebas untuak batahan hiduik. Tanpa makanan, manusia bisa batahan di alam baminggu-minggu, namun tanpa aia kamungkinan gadang manusia hanyo batahan dalam hituangan hari. Indak salah kalau ado nan mangecek an aia adolah salah satu sumber kahidupan utamo. Karano itu, salam kondisi survival, manamukan aia adolah prioritas utamo. Mandapek an aia dalam kondisi darurat jo caro Evaporasi. parlu dikatahui bahwa katiko dalam kondisi survival, aia ko tabagi manjadi duo jenis, aia diminum dan aia nan harus dimasak talabiah dahulu sabalum diminum. Babarapo caro ko bisa kalian lakukan untuak mandapek an aia bersih dalam kondisi survival.